
Aprobat în ședința Guvernului din __________________ 2026
Decizia protocolară nr.________/2026
Proiect 
UE
PARLAMENTUL REPUBLICII MOLDOVA
LEGE
pentru modificarea unor acte normative 
(eficientizarea procesului de autorizare a producerii energiei din surse regenerabile)
Parlamentul adoptă prezenta lege organică.
Art. I Legea nr. 10/2016 privind promovarea utilizării energiei din surse regenerabile (Monitorul Oficial al Republicii Moldova, 2016, nr. 69-77, art. 117), cu modificările ulterioare, se modifică după cum urmează: 
1. Clauza de armonizare va avea următorul cuprins:
„Prezenta lege transpune parțial Directiva (UE) 2018/2001 a Parlamentului European și a Consiliului din 11 decembrie 2018 privind promovarea utilizării energiei din surse regenerabile (reformare) (Text cu relevanță pentru SEE), publicată în Jurnalul Oficial al Uniunii Europene L 328 din 21 decembrie 2018, CELEX: 32018L2001, așa cum a fost modificată ultima dată prin Directiva (UE) 2024/1711 a Parlamentului European și a Consiliului din 13 iunie 2024.”
2. În tot textul referințele la „Legea nr. 107/2016 cu privire la energia electrică” la toate formele gramaticale urmează a fi substituite cu „Legea nr. 164/2025 cu privire la energia electrică”.
3. În tot textul referințele la „piața pe parcursul zilei” la toate formele gramaticale se substituie cu „piața intrazilnică”.
4. La Articolul 3:
· Noțiunea „energie din surse regenerabile” se modifică după cum urmează:
„energie din surse regenerabile” - energie din surse regenerabile nefosile, respectiv energie eoliană, solară (solară termică și solară fotovoltaică) și geotermală, energie osmotică, energie ambientală, energia mareelor, a valurilor și alte tipuri de energie a oceanelor, energie hidroelectrică, biomasă, gaz de depozit, gaz provenit din instalațiile de epurare a apelor uzate și biogaz;
· Noțiunea „energie aerotermală” se exclude;
· În noțiunea „producător eligibil mic” după cuvintele „cumulativă mai mică” se completează cu cuvintele „sau egală”;
· Noțiunea „biocarburant avansat” se modifică după cum urmează:
„biocarburant avansat” – biocarburanți care sunt produși din materiile prime enumerate în partea A din anexa nr. 3 la Regulamentul privind calculul consumului de energie din surse regenerabile;
· Noțiunea „biogaz” se modifică după cum urmează:
„biogaz” – combustibili gazoși produși din biomasă;
· Noțiunea „biolichide” se modifică după cum urmează:
„biolichide” - combustibil lichid produs din biomasă, utilizat în alte scopuri energetice decât pentru transport, inclusiv pentru energie electrică și pentru încălzire și răcire;
· Noțiunea „biomasă” se modifică după cum urmează:
„biomasă” - fracțiunea biodegradabilă a produselor, deșeurilor și reziduurilor de origine biologică provenite din agricultură, inclusiv substanțe vegetale  și animale, din silvicultură și industriile conexe, inclusiv pescuitul și acvacultura, precum și fracțiunea biodegradabilă a deșeurilor, inclusiv deșeurile industriale și municipale de origine biologică;
· Noțiunea „combustibili din biomasă” se modifică după cum urmează:
„combustibili din biomasă”- combustibili gazoși și solizi produși din biomasă;
· Noțiunea „consumul final brut de energie” se modifică după cum urmează:
„consum final brut de energie” - produsele energetice furnizate în scopuri energetice industriei, transporturilor, gospodăriilor, serviciilor, inclusiv serviciilor publice, agriculturii, silviculturi și pescuitului, consumul de energie electrică și termică de către sectorul de producere a energiei electrice și termice, precum și pierderile de energie electrică și termică în distribuție și transport;
· Noțiunea „culturi alimentare și furajere” se modifică după cum urmează;
„culturi alimentare și furajere” - culturi de plante bogate în amidon, de plante zaharoase sau de plante oleaginoase produse pe terenuri agricole drept cultură principală, cu excepția reziduurilor, a deșeurilor sau a materialelor ligno-celulozice și a culturilor intermediare, precum culturile intercalate și culturile de protecție, cu condiția ca utilizarea unor astfel de culturi intermediare să nu genereze o creștere a cererii de terenuri suplimentare;
· Noțiunea „producător de biocombustibili” se modifică după cum urmează;
„producător de biocombustibili” - persoană juridică care produce și comercializează biocarburanți, biolichide și/sau combustibili din biomasă în conformitate cu condiţiile stabilite în legile şi alte acte normative în domeniu;
· Noțiunea „valoare efectivă” se modifică după cum urmează;
„valoare efectivă” - valoare a reducerii  emisiilor de gaze cu efect de seră pentru unele sau toate etapele unui proces specific de producție a biocombustibililor, a biolichidelor sau a combustibililor din biomasă, calculată în conformitate cu Metodologia de calcul al impactului biocombustibililor, biolichidelor și combustibililor din biomasă asupra de gaze cu efect emisiilor de seră; 
· Noțiunea „valoare tipică” se modifică după cum urmează;
„valoare tipică” - o estimare a emisiilor de gaze cu efect de seră și a reducerilor emisiilor de gaze cu efect de seră pentru o anumită cale de producție a unui biocombustibil, a unui biolichid sau a unui combustibil din biomasă, care este reprezentativă pentru consumul Comunității Energetice;
· Noțiunea „valoare implicită” se modifică după cum urmează;
„valoare implicită”- o valoare derivată dintr-o valoare tipică prin aplicarea unor factori predeterminați, care poate fi utilizată în locul unei valori efective în circumstanțele specificate în Metodologia de calcul al impactului biocarburanților, biolichidelor și combustibililor din biomasă asupra emisiilor de gaze cu efect de seră, aprobate conform prevederilor prezentei legi. 
· Se completează cu următoarele noțiuni:
„baterie de stocare a energiei pentru uz casnic  - o baterie de stocare a energiei electrice reîncărcabilă de sine stătătoare cu o capacitate nominală mai mare de 2 kWh, care este adecvată pentru instalare și utilizare într-un mediu casnic;”
„baterie de stocare a energiei pentru vehicule electrice - o baterie de stocare a energiei electrice care este special proiectată pentru a furniza energie electrică pentru tracțiunea vehiculelor electrice sau hibride, și care cântărește peste 25 kg;”
„baterie de stocare a energiei în scopuri industriale  - o baterie de stocare a energiei electrice care este special proiectată pentru utilizări industriale sau destinată utilizărilor industriale după ce a făcut obiectul pregătirii pentru reafectare sau al reafectării ori orice altă baterie care cântărește peste 5 kg și care nu este o baterie de stocare a energiei pentru vehicule electrice, o baterie pentru mijloace de transport ușoare sau o baterie pentru pornire, iluminare și aprindere;”
„Registrul de biocarburanți” - totalitatea sistematizată de date în formă electronică cu privire la tranzacțiile, caracteristicile de durabilitate ale combustibililor din surse regenerabile, emisiile de gaze cu efect de seră generate pe durata ciclului de viață al acestora, precum și documentația aferente.
„certificat de combustibil regenerabil pentru transport (în continuare „Certificat RTF”) -  certificat care reprezintă 1 megajoule (MJ) de energie din surse regenerabile utilizată în transport, emis către un furnizor de energie din surse regenerabile utilizată în transport, de către instituția publică de suport;
„combustibili din surse regenerabile - biocarburanți, biolichide, combustibili din biomasă și combustibili din surse regenerabile de origine nebiologică;”
„combustibili din surse regenerabile de origine nebiologică - combustibili lichizi și gazoși al căror conținut energetic provine din surse regenerabile, altele decât biomasa;”
„combustibili pe bază de carbon reciclat” - combustibili lichizi și gazoși produși din fluxuri de deșeuri lichide sau solide de origine neregenerabilă care nu pot face obiectul unor operațiuni de valorificare materială în conformitate cu art. 3 din Legea nr. 209/2016 privind deșeurile, sau din gazul de procesare și gazul de evacuare de origine neregenerabilă produse ca o consecință inevitabilă și neintenționată a procesului de producție în instalațiile industriale;
„combustibili din surse regenerabile de origine nebiologică” - combustibili lichizi sau gazoși, al căror conținut energetic provine din surse regenerabile, altele decât biomasa;
„contract de achiziție de energie din surse regenerabile pentru încălzire și răcire direct de la producător - un contract în temeiul căruia o persoană fizică sau juridică convine să achiziționeze energie din surse regenerabile pentru încălzire și răcire direct de la un producător, care deține licență pentru producerea energiei termice din surse regenerabile în conformitate cu prevederile Legii nr. 92/2014 cu privire la energia termică și promovarea cogenerării;”
„deșeuri biologice” - astfel cum sunt definite la art. 2 din Legea nr. 209/2016 privind deșeurile;
„energie ambientală” - energie termică prezentă în mod natural și energie acumulată în mediu în zone determinate, care poate fi stocată în aerul înconjurător, cu excepția aerului evacuat, sau în apele de suprafață ori reziduale;
„entitate obligată” - titular al licenței de import și comercializare cu ridicata a benzinei și motorinei, eliberată de Agenția Națională pentru  Reglementare în Energetică, care importă, depozitează și comercializează cu ridicata motorină sau benzină, cu excepția titularilor de licență care, în cursul anului calendaristic ce precede cu doi ani (t-2) anul luat în considerare la stabilirea obligațiilor de plasare pe piață a carburanților în amestec cu o anumită cotă/cantitate de biocarburanți (anul t), au pus pe piața cu ridicata o cantitate de carburanți mai mică decât echivalentul a 1000 GJ;
„echipament de energie solară” - echipament utilizat pentru conversia energiei solare în energie termică sau electrică;”
„energie din surse regenerabile utilizată în transport (în continuare „Energie RES-T”) - energie din surse regenerabile nefosile utilizată în sectorul transporturilor, inclusiv energie electrică regenerabilă, biocarburanți, biogaz, combustibili din carbon reciclat și combustibili regenerabili de origine nebiologică, care respectă criteriile de durabilitate și de reducere a emisiilor de gaze cu efect de seră; 
„energie osmotică” - energia creată din diferența concentrațiilor de sare ale două fluide, cum ar fi apă dulce și apă sărată;”
„furnizor de energie din surse regenerabile utilizată în transport (în continuare „furnizor RES-T”) - entitate care furnizează energie RES-T;
„mix energetic rezidual” -  mixul energetic anual total, exceptând ponderea acoperită de garanțiile de origine anulate;
„nivelul de încărcare” - energia disponibilă a unei baterii de stocare a energiei, exprimată ca procent din capacitatea sa nominală astfel cum este declarată de producător;”
[bookmark: _Hlk216952802]„obligație referitoare la energia din surse regenerabile” - schemă de sprijin care impune producătorilor de energie să includă în producția lor o anumită proporție de energie din surse regenerabile, care impune furnizorilor de energie să includă în furnizarea de energie o anumită proporție de energie din surse regenerabile sau care impune consumatorilor de energie să includă în consumul lor o anumită proporție de energie din surse regenerabile, inclusiv scheme în cadrul cărora astfel de cerințe pot fi îndeplinite prin utilizarea certificatelor verzi;
„operator economic activi în sectorul combustibililor din surse regenerabile (în continuare - operator economic)” - producător de materii prime, colector de deșeuri și reziduuri, operator de instalații care prelucrează materii prime în combustibili finali sau produse intermediare, operator de instalații care produc energie (energie electrică, încălzire sau răcire) sau orice alt operator, inclusiv al instalațiilor de stocare, sau comercianți care se află în posesia fizică a materiilor prime sau a combustibililor, cu condiția ca aceștia procesează informații privind caracteristicile de durabilitate și de reducere a emisiilor de gaze cu efect de seră ale respectivelor materii prime sau combustibili.
„punct de reîncărcare - o interfață fixă sau mobilă, conectată sau neconectată la rețea, utilizată pentru transferul de energie electrică către un vehicul electric, care, deși poate avea unul sau mai mulți conectori adaptați diferitelor tipuri de conectori, este capabilă să reîncarce un singur vehicul electric o dată și care exclude dispozitivele cu o putere de ieșire mai mică sau egală cu 3,7 kW al căror scop principal nu este reîncărcarea vehiculelor electrice;”
„punct de reîncărcare de putere înaltă” - un punct de reîncărcare cu o putere de ieșire mai mică sau egală cu 22 kW pentru transferul de energie electrică către un vehicul electric
„punct de reîncărcare de putere normală” - un punct de reîncărcare cu o putere de ieșire mai mică sau egală cu 22 kW pentru transferul de energie electrică către un vehicul electric;
„reîncărcare bidirecțională - o operațiune de reîncărcare inteligentă a bateriei de stocare a energiei în care direcția fluxului de energie electrică poate fi inversată, permițând circulația energiei electrice de la baterie la punctul de reîncărcare la care este conectată;”
„reîncărcare inteligentă - o operațiune de reîncărcare a bateriei de stocare a energiei în cazul căreia intensitatea energiei electrice furnizate bateriei este ajustată în mod dinamic, pe baza informațiilor primite prin intermediul comunicațiilor electronice;”
„scop neenergetic - utilizarea combustibililor ca materii prime într-un proces industrial, în loc de a fi utilizați pentru a produce energie electrică;”
„stare de sănătate a bateriei de stocare a energiei” – un indicator a stării generale a unei baterii reîncărcabile și a capacității acesteia de a asigura performanța specificată în raport cu caracteristicile sale inițiale;”
„stocarea energiei în același amplasament - o instalație de stocare a energiei combinată cu o instalație care produce energie din surse regenerabile și care este racordată la același punct de acces la rețea;”
„tehnologie inovatoare în domeniul energiei din surse regenerabile - tehnologie de producere a energiei din surse regenerabile care îmbunătățește, cel puțin într-un mod, tehnologia comparabilă de ultimă generație în materie de energie din surse regenerabile sau face ca o tehnologie de energie regenerabilă care nu este pe deplin comercializată sau care implică un grad clar de risc să devină utilizabilă;”
„valoare de referință a puterii - informațiile dinamice deținute în sistemul de gestionare al unei baterii de stocare a energiei, care prescriu setările de energie electrică la care bateria ar trebui să funcționeze în mod optim în timpul unei operațiuni de reîncărcare sau de descărcare, pentru a optimiza starea sa de sănătate și utilizarea sa operațională;”
„vehicul electric solar-  un autovehicul dotat cu un grup motopropulsor care conține doar dispozitive electrice non periferice cu funcția de convertizoare de energie cu un sistem electric reîncărcabil de stocare a energiei, care poate fi reîncărcat extern și care este echipat și cu panouri fotovoltaice integrate în vehicul;”
„zona de accelerare a proiectelor regenerabile - o locație sau zonă specifică, delimitată geografic, care a fost desemnată în condițiile prezentei legi ca fiind în mod special adecvată pentru instalarea centralelor electrice care utilizează surse regenerabile de energie;”
[bookmark: _Hlk216952924]„zonă de aprovizionare” - zona geografică determinată din care provin materiile prime de biomasă forestieră, din care sunt disponibile informații fiabile și independente și în care condițiile sunt suficient de omogene pentru a se realiza o evaluare a riscului în materie de durabilitate și de legalitate aferent biomasei forestiere.”
5. Articolul 4 alin. (3) va avea următorul cuprins:
„(3)	Promovarea produselor, a tehnologiilor, a serviciilor, a modelelor de afaceri și a noilor abordări inovatoare în domeniul producerii, transportului, distribuției, stocării și utilizării energiei din surse regenerabile se realizează în conformitate cu prevederile Legii nr. 225/2024 cu privire la spațiile de testare inovativă în materie de reglementare în domeniul energiei. În scopul implementării spațiilor de testare inovativă în materie de reglementare în domeniul energiei, titularul unei hotărâri de aprobare a proiectului de testare inovativă beneficiază de derogări de la aplicarea prevederilor prezentei legi, cu respectarea procedurilor prevăzute de legislația cu privire la spațiile de testare inovativă în materie de reglementare în domeniul energiei, precum și cu asigurarea protecției și a siguranței populației.”
6. La articolul 5:
· alin. (2) după lit. d) se completează cu lit. d1), cu următorul cuprins:
„d1)	asigurarea unui nivel de dezvoltare a proiectelor regenerabile suficient pentru a atingerea obiectivului de neutralitate climatică până în anul 2050, stabilit în Legea nr. 74/2024 privind acțiunile climatice;”
· se completează cu alin. (4) cu următorul cuprins:
„(4)	Până la atingerea obiectivului de neutralitate climatică, stabilit prin prevederile Legii nr. 74/2024 privind acțiunile climatice, construcția și exploatarea centralelor ce produc energie din surse regenerabile în zonele de accelerare a proiectelor regenerabile, definite în condițiile prezentei legi, racordarea acestora la rețeaua electrică, dezvoltarea rețelelor electrice în scopul racordării acestor centrale sau a instalațiilor de stocare necesare pentru integrarea centralelor ce produc energie din sure regenerabile amplasate în zonele menționate se consideră proiecte de utilitate publică ce servesc interesului public major în sensul prevederilor Legii nr. 86/2014 privind evaluarea impactului asupra mediului, Legii nr. 11/2017 privind evaluarea strategică de mediu și Legii apelor nr. 272/2011, urmând ca în procesul de autorizare statutul proiectelor respective să prevaleze intereselor individuale.”
7. La articolul 7:
· Alin. (3) se modifică după cum urmează:
(3) Biocarburanții, biolichidele și combustibilii din biomasă care nu îndeplinesc criteriile de durabilitate și criteriile de reducere a emisiilor de gaze cu efect de seră  stabilite în conformitate cu prezenta lege nu se iau în considerare la calcularea ponderii energiei din surse regenerabile.
8. La articolul 8:
· Alin. (6) și (7) se modifică după cum urmează:
„ (6) În vederea realizării prevederilor  prezentului articol, se introduc următoarele obligații de raportare anuală, în formă electronică, către Agenția Națională pentru Reglementare în Energetică și instituția publică care asigură suportul în implementarea politicii statului în domeniul eficienței energetice și al promovării utilizării energiei din surse regenerabile:
a) pentru entitățile obligate – obligația de a prezenta rapoarte în conformitate cu cerințele Metodologiei privind stabilirea cotei obligatorie de energie din surse regenerabile în sectorul transporturilor;
b) pentru producătorii de biocarburanți – obligația de a prezenta informații privind cantitățile de biocarburanți  vândute pe piața locală și exportate, pe categorii, astfel cum se prevede la art. 267 alin. (1), precum și alte informații prevăzute în Regulamentul privind criteriile de durabilitate și emisiilor de gaze cu efect de seră pentru biocombustibili, biolichide și combustibili din biomasă (denumit în continuare –  Regulamentul privind criteriile de durabilitate); 
(7) Pentru nerespectarea obligațiilor stabilite la alin.(6) din prezentul articol, entitățile obligate sunt pasibile de a fi sancționați de către Agenția Națională pentru Reglementare în Energetică cu sancțiune financiară în valoare de maximum 1% din venitul anual obținut din comercializarea produselor petroliere principale și, respectiv, din comercializarea biocarburanților, conform procedurii stabilite la art. 20 din Legea nr. 174/2017 cu privire la energetică.” 

9. La articolul 10:
· alin. (1) după lit. b) se completează cu lit. b1), cu următorul cuprins:
„b1) asigură că organele centrale de specialitate ale administrației publice și instituțiile publice cu atribuții în domeniul promovării producerii și utilizării energiei din surse regenerabile, stabilite conform prezentei legi, dispun de personal calificat suficient pentru a promova dezvoltarea sectorului energiei regenerabile conform țintelor în domeniul energiei și climei, stabilite în documentele de politici publice, și de resurse financiare pentru a facilita procedurile de autorizare a producerii din surse regenerabile;”
· alin. (1) lit. d1), se modifică după cum urmează: 
„recunoaște, la propunerea organului central de specialitate al administrației publice în domeniul energeticii și a organului central de specialitate al administrației publice pentru resurse naturale și mediu, cu respectarea prevederilor art. 262, schemele voluntare și naționale de certificare prin care se stabilesc standarde pentru producția de biocarburanți, de biolichide și de combustibili din biomasă, aprobate de către Comisia Europeană sau Secretariatul Comunității Energetice, și/sau aprobă scheme naționale de certificare prin care se stabilesc standarde pentru producția de biocarburanți, de biolichide și de combustibili din biomasă și prin care se confirmă că respectivele standarde, precum și criterii de durabilitate și de reducere a emisiilor de gaze cu efect de seră, sunt îndeplinite de către operatorii economici activi în sectorul combustibililor din surse regenerabile.”
· alin. (1) după lit. d1) se completează cu lit. d2), cu următorul cuprins:
„d2) aprobă la propunerea organului central de specialitate al administrației publice centrale în domeniul energeticii zone de accelerare a proiectelor regenerabile;”
· alin. (1) după lit. k4 se completează cu lit. k5, k6 și k7 cu următorul cuprins:
k5) elaborează, cu suportul organului central de specialitate al administrației publice în domeniul energeticii și cu asistența organului central de specialitate al administrației publice pentru resurse naturale și mediu, și aprobă Regulamentul cu privire la normele de verificare a biocarburanților, biolichidelor și combustibililor din biomasă, precum și recunoașterea schemelor voluntare și modificarea unor acte normative;
k6) aprobă Conceptul registrului de biocarburanți, elaborat de organul central de specialitate al administrației publice în domeniul energeticii cu suportul instituției publice de suport;
  
10.  alin. (2) textul „art. 11 din Legea” se substituie cu cuvintele „ prevederile Legii”.

Articolul 13 în alin. (1) după lit. k) se completează cu lit. l) și m) cu următorul cuprins:

„l) instituie și ține registrul de biocarburanți”;
„m) emite certificate RTF”în urma verificării respectării criteriilor de durabilitate și de reducere a emisiilor de gaze cu efect de seră.”;
(2) În vederea exercitării atribuţiilor stabilite prin prezenta lege, instituția publică de suport colaborează, în special prin furnizarea reciprocă de informaţii, cu organul central de specialitate al administraţiei publice în domeniul energeticii, cu organul central de specialitate al administraţiei publice în domeniul protecției mediului, cu autoritatea administrativă responsabilă de implementarea politicii statului în domeniul protecției mediului, cu autorităţile de reglementare în domeniu, cu organismul naţional de acreditare, cu organismele de evaluare a conformităţii, cu Secretariatul Comunității Energetice și cu alte autorităţi și instituții publice.
11. La art. 14:

· La alin. (1), se exclude literele, b3), b4), e1) și g1), iar după lit. i) se adaugă lit. j) și k) cu următorul cuprins:
„j) monitorizează respectarea de către entitatea obligată a obligațiilor stabilite la articolul 267 alin. (3) lit a) și, în caz de neîndeplinire aplică sancțiuni financiare conform art. 29; ”
„k) stabilește cota-țintă anuală pentru energia din surse regenerabile în transport pentru fiecare an în parte până în 2030, în conformitate cu Planul național integrat privind energia și clima și cu traiectoria indicativă trasată de acesta. ”.

12. La articolul 16:
· în alin. (1) după cuvintele „care promovează eficiența energetică” se completează cu textul „ producerea, stocarea ”;
· după alin. (1) se completează cu alin. (11) cu următorul cuprins:
„ (11) La elaborarea, promovarea și coordonarea politicilor publice de dezvoltare în sfera amenajării teritoriului, urbanismului, proiectării și construcțiilor, a actelor normative pentru aplicarea prevederilor Codului urbanismului și construcțiilor Nr. 434/2023 și/sau a normativelor tehnice în construcții organul central de specialitate al administrației publice în domeniul construcțiilor stabilește cerințe și dispoziții pentru autoritățile publice locale de a considera în procesul de elaborare sau revizuire a documentației de urbanism și de amenajare a teritoriului sursele de energie regenerabile, inclusiv cele destinate autoconsumului de energie și/sau pentru necesitățile comunităților de energie din surse regenerabile, precum și cele privind utilizarea căldurii și a frigului reziduale inevitabile.”
- după alin. (3)  se completează alin. (4) cu următorul cuprins:
„(4) În calitate de organ de supraveghere tehnică și control de stat, Inspectoratul Național pentru Supraveghere Tehnică efectuează controale în conformitate cu prevederile Legii nr. 131/2012 privind controlul de stat și supraveghează respectarea normelor de construcție la executarea lucrărilor de instalare a echipamentului și utilajului, aferent construcțiilor”.”
13. [bookmark: _Hlk216434627]După articolul 17 se completează cu articolul 171, cu următorul cuprins:
„Articolul 171. Atribuțiile autorităților publice centrale cu privire la dezvoltarea seturilor de date spațiale privind resursele energetice 
(1) În scopul identificării și documentării potențialul de producere a energiei din surse regenerabile și a zonelor de suprafață terestră, subterană, sau apele interioare disponibile necesare pentru dezvoltarea centralelor ce produc energie din surse regenerabile, precum și a infrastructurii aferente, cum ar fi rețelele electrice, termice sau cele de gaze naturale și instalațiile de stocare, inclusiv stocarea termică, organul central de specialitate al administrației publice în domeniul energeticii, asigură crearea, gestionarea și furnizarea seturilor de date spațiale deținute și a serviciilor de rețea, precum și descrierea acestora prin metadate, în condițiile cadrului normativ privind infrastructura națională de date spațiale.
(2) La îndeplinirea obligației stabilite la alin. (1) organul central de specialitate al administrației publice în domeniul energeticii în colaborare cu autoritatea administrativă centrală responsabilă de coordonarea infrastructurii naționale de date spațiale, asigură conformitatea seturilor de date spațiale și serviciilor de rețea cu prevederile Legii nr. 254/2016 cu privire la infrastructura națională de date spațiale (în continuare Legea nr. 254/2016), inclusiv în ceea ce privește interoperabilitatea, standardizarea, crearea și gestionarea metadatelor, precum și furnizarea serviciilor de rețea.
(3) În vederea creării datelor spațiale privind resursele energetice, organul central de specialitate al administrației publice în domeniul energeticii asigură colectarea, integrarea, actualizarea și documentarea seturilor de date spațiale relevante, ce țin de resursele de energie regenerabilă, potențialul acestora, amplasarea centralelor ce produc energie din surse regenerabile, infrastructura de rețea aferentă, inclusiv cea de stocare, bazându-se pe cele mai bune date disponibile, inclusiv, fără a se limita la:
a) seturile de date spațiale, serviciile de rețea și metadatele existente în cadrul infrastructurii naționale de date spațiale;
b) planurile de amenajare a teritoriului și documentația de urbanism, elaborate și aprobate conform prevederilor Codului urbanismului și construcțiilor Nr. 434/2023; 
c) rezultatele studiilor de profil și rapoartelor ce țin de potențialul resurselor de energie regenerabilă;
d) date publice și instrumente geospațiale științifice care conțin informații privind potențialul resurselor energetice și amplasarea acestora;
e) datele privind amplasarea centralelor ce produc energie din surse regenerabile, infrastructurii de rețea dezvoltate de către operatorii sistemelor de transport și de distribuție, infrastructurii de stocare a energiei, inclusiv termice, și a altor tehnologii flexibile, cu considerarea capacităților instalate ale acestora;
f) cererea de energie preconizată, luând în considerare impactul dezvoltării instalațiilor pentru autoconsum de energie, inclusiv a celor dezvoltate pentru comunitățile de energie din surse regenerabile, flexibilitatea potențială ce ar putea fi oferită de către consumatorii finali, și câștigurile preconizate în materie de eficiență energetică;
g) alte seturi de date și informații considerate relevante.
(4) În scopul asigurării integrării și utilizării seturilor de date spațiale privind resursele energetice în cadrul infrastructurii naționale de date spațiale, la solicitarea organului central de specialitate al administrației publice în domeniul energeticii, autoritățile publice centrale și locale, autoritățile și instituțiile publice, precum și operatorii sistemelor de transport și de distribuție asigură partajarea seturilor de date spațiale și a serviciilor de rețea, inclusiv accesul gratuit la acestea, în condițiile legislației privind infrastructura națională de date spațiale, cu respectarea cerințelor de interoperabilitate. 
(5) Metadatele aferente seturilor de date spațiale privind resursele energetice sunt elaborate în conformitate cu art. 6 din Legea nr. 254/2016, și conțin inclusiv informații care să evidențieze dacă dezvoltarea centralelor ce produc energie din surse regenerabile în anumite locații ar putea fi supusă unui regim special de autorizare pentru respectarea cerințelor de mediu, de securitate națională, protecție civilă, etc. 
(6) În baza geoportalului infrastructurii naționale de date spațiale și a seturilor de date spațiale privind resursele energetice dezvoltate conform alin. (1) – (5), organul central de specialitate al administrației publice în domeniul energeticii estimează, pentru fiecare tehnologie din surse regenerabile, zonele teritoriale disponibile pentru dezvoltarea centralelor producătoare de energie din surse regenerabile, precum și a infrastructurii aferente, inclusiv celei de stocare. Zonele teritoriale disponibile identificate, inclusiv centralele producătoare de energie din surse regenerabile și mecanismele de cooperare existente, trebuie să fie cel puțin egale cu capacitățile instalate planificate pentru fiecare tehnologie, necesare de dezvoltat pentru a atinge contribuțiile naționale la obiectivul privind energia din surse regenerabile stabilite în Planurile național integrate privind energia și clima, și în alte documente de politici publice. 
(7) La stabilirea zonelor teritoriale disponibile sunt considerate prioritare zonele care întrunesc cel puțin una din caracteristicile următoare:
a) dezvoltarea centralelor ce produc energie din surse regenerabile sunt compatibile cu destinația și modul de folosință a terenului, construcțiilor sau infrastructurii existente;
b) zona teritorială identificată permite valorificare a mai multe tehnologii regenerabile.
(8) Zonele teritoriale disponibile pentru dezvoltarea centralelor ce produc energie din surse regenerabile sunt actualizate periodic în contextul elaborării sau actualizării Planului național integrat pentru energie și climă, dar nu mai rar de o dată la cinci ani.”
14. După articolul 18 se completează cu articolul 181, cu următorul cuprins:
„Articolul 181. Atribuțiile operatorilor de sistem
(1) La elaborarea planurilor de dezvoltarea a rețelelor electrice, rețelelor termice și a celor de gaze naturale operatorii de sistem iau în considerare necesitatea dezvoltării rețelelor electrice în scopul integrării centralelor ce produc energie din surse regenerabile, inclusiv pentru autoconsum sau pentru necesitățile comunităților de energie din surse regenerabile. 
(2) În scopul implementării cerințelor stabilite la alin. (1) operatorii de sistem analizează în special capacitățile instalate a centralelor ce produc energie din surse regenerabile ce urmează a fi dezvoltate în zonele de accelerare a proiectelor regenerabile, cele incluse de autoritățile publice locale și centrale în planurile de urbanism și de amenajare a teritoriului, precum și perioada propusă pentru dezvoltarea acestora.”
15. După articolul 21 se completează cu articolele 211 - 214, cu următorul cuprins:
Articolul 211. Organizarea procedurii de autorizare a producerii de energie din surse regenerabile
(1) [bookmark: _Hlk216435232]Procedura de autorizare a producerii de energie din surse regenerabile vizează toate procedurile administrative de eliberare a actelor permisive și de aprobare a hotărârilor, avizelor și deciziilor necesare pentru autorizarea construcției, exploatării, reconstrucției și modernizării centralelor ce produc energie din surse regenerabile, celor care combină mai multe surse regenerabile de energie, a instalațiilor de stocare a energiei în același amplasament cu instalația de producere a energiei electrice și termice, a pompelor de căldură, precum și activele necesare pentru racordarea și/sau pentru integrarea unor astfel de centrale, pompe de căldură și instalații de stocare la rețea.
(2) În sensul alin. (1) acte permisive, hotărâri, decizii și avize necesare pentru autorizarea proiectului de producere a energiei din surse regenerabile sunt considerate:
a) actele permisive eliberate conform cerințelor Legii nr. 160/2011 privind reglementarea prin autorizare a activității de întreprinzător (în continuare Legea nr. 160/2011);
b) deciziile aprobate conform cerințelor Legii nr.174/2021 privind mecanismul de examinare a investițiilor de importanță pentru securitatea statului (în continuare Legea nr. 174/2021);
c) hotărârile, inclusiv de Guvern, deciziile sau avizele necesare de obținut în conformitate cu cerințele legilor sectoriale în domeniul energetic pentru asigurarea punerii în funcțiune și funcționării instalațiilor specificate la alin. (1);
d) alte avize sau decizii ale autorităților și instituțiilor publice, care nu se încadrează în categoria actelor permisive, dar pot impune restricții privind dezvoltarea unui proiect.
(3) În scopul simplificării, facilitării accesului, sporirii calității și eficienței procesului administrativ aferent autorizării producerii de energie din surse regenerabile, procedura de autorizare a producerii de energie din surse regenerabile se efectuează prin intermediul portalului guvernamental al serviciilor publice, la nivelul căruia se instituie un eveniment de viață, în sensul Legii nr. 234/2021 cu privire la serviciile publice, prin care procedurile administrative specificate la alin. (2) sunt asociate într-un proces armonizat integrat. 
(4) Asocierea procedurilor administrative specificate la alin. (2) în cadrul unui eveniment de viață este realizată în conformitate cu regulamentul comun privind organizarea și prestarea serviciilor publice. Regulamentului menționat este elaborat de organul central de specialitate al administrației publice în domeniul energeticii cu suportul instituției publice de suport care asigură suportul în implementarea politicii statului în domeniul eficienței energetice și al promovării utilizării energiei din surse regenerabile, iar autoritățile responsabile de eliberarea, aprobarea sau emiterea actelor permisive, hotărârilor, deciziilor sau avizelor menționate la alin. (2), în rolul lor de prestatori de serviciilor publice în sensul Legii nr. 234/2021 cu privire la serviciile publice, cooperează la elaborarea regulamentului și își coordonează activitățile pentru prestarea calitativă și eficientă a acestor servicii. 
(5) Întreprinderile energetice responsabile de eliberarea avizelor de racordare la rețelele electrice, rețelele de gaze naturale sau rețele termice sunt obligate să asigure interoperabilitatea sistemelor informaționale prin care gestionează eliberarea avizelor de racordare cu portalul guvernamental al serviciilor publice, astfel încât solicitările și eliberarea avizelor de racordare, inclusiv cele aferente mecanismului de notificare simplificată, prevăzut la art. 28, să poată fi realizată prin intermediul portalului guvernamental al serviciilor publice. În acest sens, întreprinderile energetice respective sunt considerate persoane juridice de drept privat care prestează servicii publice, urmând să participe în egală măsură la implementarea prevederilor prezentului articol.
(6) În scopul documentării etapelor de dezvoltare a unui proiect în domeniul energiei din surse regenerabile autoritățile și instituțiile publice, întreprinderile energetice responsabile de eliberarea actelor permisive, conform Legii nr. 160/2011, sau de aprobarea hotărârilor, deciziilor și avizelor necesare pentru autorizarea proiectului de producere a energiei din surse regenerabile, colaborează cu instituția publică de suport care asigură suportul în implementarea politicii statului în domeniul eficienței energetice și al promovării utilizării energiei din surse regenerabile și îi oferă informațiile aferente procedurilor administrative gestionate de fiecare autoritate, instituție sau întreprindere energetică. 
(7) Regulamentul comun privind organizarea și prestarea serviciilor publice aferente autorizării producerii de energie din surse regenerabile se aprobă de Guvern. La elaborarea regulamentului organul central de specialitate al administrației publice în domeniul energiei, cu concursul instituției publice de suport care asigură suportul în implementarea politicii statului în domeniul eficienței energetice și al promovării utilizării energiei din surse regenerabile, împreună cu autoritățile responsabile de eliberarea, aprobarea sau emiterea actelor permisive, hotărârilor, deciziilor sau avizelor menționate la alin. (2) asigură că portalul guvernamental al serviciilor publice dispune de următoarele funcționalități, fără a se limita la:
a) pune la dispoziția publicului un manual de proceduri privind procesul de autorizare a centralelor ce produc energie din surse regenerabile, care include detalii privind entitățile responsabile de fiecare proces administrativ de autorizare, și, după caz, informații privind eventualele derogări de la procedurile de autorizare, oferite proiectelor destinate autoconsumului de energie, prosumatorilor de energie electrică din surse regenerabile sau comunităților de energie din surse regenerabile;
b) descrie toate etapele de dezvoltare a unui proiect în domeniul energiei din surse regenerabile, în funcție de tehnologia de producere și capacitatea instalațiilor, specificând actele permisive, hotărârile, deciziile și avizele necesare pentru autorizarea proiectului, succesiunea depunerii solicitărilor, procedurile de eliberare a acestora, inclusiv documentele necesare pentru depunerea solicitărilor;
c) asigură schimbul de informații și dialogul dintre solicitant și autoritățile publice, instituțiile și întreprinderile energetice responsabile de eliberarea actelor permisive, conform Legii nr. 160/2011;
d) utilizează un proces digitalizat, unificat și optimizat de solicitare a actelor permisive, care promovează solicitarea în paralel a eliberării actelor permisive, cu condiția că eliberarea actului permisiv nu este condiționată de obținerea în prealabil a unui alt act permisiv;
e) pentru fiecare act permisiv, decizie sau aviz necesar pentru autorizarea centralei ce produce energie din surse regenerabile, publică datele de contact ale autorității, persoanei juridice responsabile de eliberarea acesteia;
f) stabilește un mecanism de monitorizare a prestării și de evaluare a calității serviciilor publice aferente autorizării producerii de energie din surse regenerabile, conform cerințelor Legii nr. 234/2021 cu privire la serviciile publice;
g) oferă solicitantului acces la informații privind stadiul de examinare a cererii sale atât în contextul fiecărei etape de autorizare distincte, cât și la nivel de procedură integrală de autorizare producerii de energie din surse regenerabile;
h) oferă consiliere și suport informațional publicului interesat de dezvoltarea centralelor ce produc energie din surse regenerabile, inclusiv pentru autoconsum sau pentru necesitățile comunităților de energie din surse regenerabile, pe întreg parcursul procedurii administrative de solicitare și de acordare a autorizațiilor;
i) asigură că termenele de eliberare a actelor permisive și de aprobare a hotărârilor, deciziilor sau avizele privind dezvoltarea centralei ce produce energie din surse regenerabile respectă duratele totale de autorizare stabilite la art. 214 din prezenta lege;
j) la etapa de înregistrare a solicitării de eliberare a fiecărui act permisiv, hotărâre, decizie și aviz necesar pentru autorizarea proiectului de producere a energiei din surse regenerabile confirmă caracterul complet al cererii sau, în cazul în care solicitantul nu a transmis toate informațiile necesare pentru prelucrarea cererii, solicită din partea solicitantului să depună o cerere completă fără întârzieri nejustificate;
k) în colaborare cu operatorii de sistem asigură funcționarea și monitorizează implementarea mecanismului de notificare simplificată, prevăzut la art. 28;
l) furnizează informații cu privire la procedurile pentru soluționarea litigiilor privind procesul de autorizare a producerii din surse regenerabile, inclusiv, acolo unde este cazul, la mecanisme alternative de soluționare a litigiilor.
(8) Deciziile care rezultă din procedurile de acordare a autorizațiilor sunt puse la dispoziția publicului, cu respectarea prevederilor legislației speciale în baza căreia actul permisiv a fost eliberat.
(9) Guvernul cu sprijinul organului central de specialitate al administrației publice central în domeniul energeticii asigură că cerințele referitoare la procesul de autorizare a producerii din surse regenerabile sunt proporționale și necesare și contribuie la punerea în aplicare a principiului „eficiența energetică înainte de toate”.
(10) Monitorizarea respectării duratei totale a procedurii de autorizare se realizează de către instituția publică de suport care asigură suportul în implementarea politicii statului în domeniul eficienței energetice și al promovării utilizării energiei din surse regenerabile prin intermediu evenimentului de viață instituit la nivelul protalului guvernamental al serviciilor publice.
(11) Monitorizarea și evaluarea calității serviciilor publice prestate aferente autorizării producerii de energie din surse regenerabile și în special a respectării duratei totale a procedurii de autorizare stabilită la art. 214 se realizează de către instituția publică de suport care asigură suportul în implementarea politicii statului în domeniul eficienței energetice și al promovării utilizării energiei din surse regenerabile, în conformitate cu prevederile Legii nr. 234/2021, prin intermediul evenimentului de viață instituit la nivelul protalului guvernamental al serviciilor publice. Autoritățile, instituțiile publice și întreprinderile energetice responsabile de eliberarea actelor permisive, conform Legii nr. 160/2011, sau de aprobarea hotărârilor, deciziilor și avizelor necesare pentru autorizarea proiectului de producere a energiei din surse regenerabile, colaborează cu instituția publică de suport care asigură suportul în implementarea politicii statului în domeniul eficienței energetice și al promovării utilizării energiei din surse regenerabile în scopul identificării barierelor, care determină tergiversarea procesului de autorizare și formularea propunerilor de modificare a cadrului legal în scopul simplificării procesului. 
(12) Instituția publică de suport care asigură suportul în implementarea politicii statului în domeniul eficienței energetice și al promovării utilizării energiei din surse regenerabile împreună cu autoritatea administrativă centrală responsabilă de implementarea politicii în domeniul infrastructurii naționale de date spațiale cooperează în scopul asigurării accesibilității datelor spațiale privind resursele energetice prin intermediul  portalului guvernamental al serviciilor publice.
Articolul 212. Zonele de accelerare a proiectelor regenerabile
(1) Pentru a crește atractivitatea proiectelor de producere de energie din surse regenerabile, asigurând un nivel de dezvoltare a acestora suficient pentru atingerea obiectivului de neutralitate climatică până în 2050, stabilit prin prevederile Legii nr. 74/2024 privind acțiunile climatice, Guvernul, utilizând setul de date naționale spațiale care indică potențialul regenerabil documentat conform prevederilor art. 171, aprobă la propunerea organului central de specialitate al administrației publice central în domeniul energeticii hotărâri privind desemnarea zonelor de accelerare a proiectelor regenerabile. 
(2) Zonele de accelerare a proiectelor regenerabile reprezintă zone teritoriale cu potențial ridicat de producere a energiei din surse regenerabile, suficient de omogene pentru dezvoltarea uneia sau mai multor centrale ce produc energie din surse regenerabile, cu capacitatea sumară semnificativă, fără a avea un impact negativ semnificativ asupra mediului, utilizând una sau mai multe tipuri de tehnologii regenerabile, inclusiv stocarea de energie. Pentru fiecare tehnologie de producere din surse regenerabile Guvernul la propunerea organului central de specialitate al administrației publice centrale în domeniul energetic desemnează una sau mai multe zone de accelerare a proiectelor regenerabile, ținând cont de țintele de producere din surse regenerabile stabilite în documentele de politici publice și de obiectivul de neutralitate climatică.
(3) Zonele de accelerare a proiectelor regenerabile sunt actualizate și revizuite periodic, în special în contextul aprobării sau actualizării Planurilor naționale integrate privind energia și clima.
(4) Zonele de accelerare a proiectelor regenerabile desemnate prin hotărâre de Guvern sunt incluse de către organul central de specialitate al administrației publice centrale în domeniul energeticii în setul de date spațiale privind resursele energetice.
(5) În scopul minimizării impactului asupra mediului, la determinarea limitelor teritoriale ale zonelor de accelerare a proiectelor regenerabile sunt utilizate toate instrumentele și seturile de date adecvate și proporționale pentru a identifica zonele în care centralele producătoare de energie din surse regenerabile nu ar avea niciun impact semnificativ asupra mediului. De asemenea, se acordă prioritate utilizării terenurilor degradate, a terenurilor destinate construcțiilor și amenajărilor, a celor destinate transporturilor, infrastructurii de rețea și exploatărilor miniere, suprafețelor de teren ocupate de infrastructura agricolă, de infrastructura industrială, precum și infrastructura urbană cum ar fi construcțiile în sine, zonele pentru parcare, stații de tratare a apelor, etc. 
(6) La determinarea limitelor teritoriale ale zonelor de accelerare a proiectelor regenerabile urmează a fi excluse:
a) elementele rețelei ecologice naționale, siturile de importanță națională și siturile rețelei Emerald definite astfel conform prevederilor Legii nr. 94/2007 cu privire la rețeaua ecologică (în continuare Legea nr. 94/2007);
b) ariile naturale protejate de stat, și ariile de protecție specială avifaunistică definite conform Legii nr. 1538/1998 privind fondul ariilor natural protejate de stat;
c) siturile arheologice, înscrise în Registrul arheologic național, inclusiv zonele lor de protecție;
d) bunurile imobile cu statut de monument, înscrise în Registrul național și registrele locale, definite astfel conform prevederilor Legii. 1530/1993 privind ocrotirea monumentelor;
e) monumentele de for public, înscrise în Registrul național și registrele locale, inclusiv terenurile acestora și zonele lor de protecție, stabilite conform prevederilor Legii monumentelor de for public nr. 192/2011;
f) zonele de reproducere, hrănire, odihnă și rutele de migrare ale păsărilor sălbatice, corpurile de apă artificiale, lacurile și bazinele artificiale, în cazul în care tehnologia de producere a energiei din surse regenerabile poate pune în pericol viața păsărilor sălbatice;
g) rezervațiile cultural-istorice sau cultural-naturale, precum și zonele lor de protecție;
h) localitățile istorice, precum și zonele lor de protecție.
(7) Prin derogare de la alin. (6) suprafețele artificiale și cele construite cum ar fi acoperișurile, zonele de parcare sau infrastructura de transport, situate în limita teritorială a zonelor și siturilor specificate în alin. (6) lit. a), b) și f) pot fi incluse în zonele de accelerare a proiectelor regenerabile doar în urma realizării unei evaluări a biodiversității, care demonstrează, în mod obiectiv, că proiectele nu afectează integritatea sitului și nu aduc prejudicii stării favorabile de conservare a habitatelor și speciilor pentru care acesta a fost desemnat.
(8) Zonele și siturile specificate în alin. (6) sunt identificate inițial utilizând geoportalul infrastructurii naționale de date spațiale, creat conform prevederilor Legii nr. 254/2016, și informațiile incluse în registrele publice de date. Delimitările teritoriale urmează a fi validate de entitățile publice responsabile de seturile de date spațiale respective și de gestionarii registrelor publice la etapa de consultare publică a proiectului hotărârii de Guvern privind desemnarea zonei de accelerare a proiectelor regenerabile.
(9) Pentru a asigura că infrastructura de rețea are capacitatea suficientă de a racorda centralele ce produc energie din surse regenerabile amplasate în zonele de accelerare a proiectelor regenerabile, organul central de specialitate al administrației publice în domeniul energeticii consultă operatorii de sistem pentru a estima impactul racordării capacităților instalate preconizate asupra infrastructura de rețea și asupra securității aprovizionării cu energie. În cazul în care infrastructura de rețea nu este suficientă pentru valorificarea integrală a potențialului surselor regenerabile din zona de accelerare a proiectelor regenerabile operatorii de sistem împreună cu organul central de specialitate al administrației publice în domeniul energeticii convin etapele asupra etapelor de dezvoltare a infrastructurii de rețea, sau, după caz, asupra necesității de a crește numărul sau capacitatea instalațiilor de stocare, pentru a permite integrarea centralelor ce produc energie din surse regenerabile ce urmează a fi amplasate în limitele teritoriale ale zonei de accelerare a proiectelor regenerabile propuse. Etapele de dezvoltare a infrastructurii de rețea sau, după caz, a instalațiilor de stocare, convenite cu organul central de specialitate al administrației publice  în domeniul energeticii sunt luate în considerare de către operatorii de sistem la elaborarea planurilor de dezvoltare a rețelelor.
(10) Înainte de aprobare hotărârile de Guvern privind desemnarea unei zone de accelerare a proiectelor regenerabile se supune procedurii de evaluare strategică de mediu, stabilită în Legea nr. 11/2017 privind evaluarea strategică de mediu (în continuare Legea nr. 11/2017). În sensul prevederilor Legii nr. 11/2017 Hotărârile de Guvern privind desemnarea unei zone de accelerare a proiectelor regenerabile sunt considerate documente de planificare în domeniul energetic, urmând ca înainte de aprobare a hotărârea de Guvern este supusă obligatoriu procedurii de evaluare strategică de mediu
(11) [bookmark: _Hlk216435964]Odată cu aprobarea fiecărei hotărâri privind desemnarea zonei de accelerare a proiectelor regenerabile, Guvernul aprobă pentru zona de accelerare respectivă un regulament privind măsurile de atenuare a impactului de mediu. Regulamentul menționat trebuie să documenteze cel puțin impactul de mediu estimat, un set minim de măsuri de atenuare, de minimizare, de restaurare, și, eventual, de compensare a impactului de mediu care trebuie adoptate pentru dezvoltarea centralelor ce produc energie din surse regenerabile și a stocării energiei în același amplasament, precum și pentru instalațiile de racordare a unor astfel de centrale și instalații de stocare la rețea, cu scopul de a evita sau, dacă nu este posibil, de a reduce în mod semnificativ impactul negativ asupra mediului care poate apărea. Măsurile incluse sunt specificate luând în considerare particularitățile zonei de accelerare a proiectelor identificată, tipul sau tipurile de tehnologie din domeniul energiei din surse regenerabile care urmează să fie implementate în zona respectivă, urmând a fi definite pentru fiecare etapă de dezvoltare și de viață a proiectului. De asemenea, regulamentul trebuie să includă referințe privind tehnologiile și modul de monitorizare a indicatorilor de mediu și a eficienței măsurilor implementate.
(12) Masurile de atenuare, de minimizare, de restaurare incluse în regulamentul privind măsurile de atenuare a impactului de mediu sunt obligatorii pentru investitorii ce urmează să dezvolte centrale ce produc energie din surse regenerabile amplasate în limitele zonei de accelerare a proiectelor regenerabile, și sunt considerate în procedura de evaluare a impactului de mediu a proiectului respectiv. În scopul asigurării accesibilității datelor, regulament privind măsurile de atenuare a impactului de mediu aferent fiecărei zone de accelerare a proiectelor, împreună cu acordurile de mediu obținute pentru fiecare proiect individual de dezvoltare a centralei ce produce din surse regenerabile, amplasate în limitele teritoriale ale zonei de accelerare a proiectelor regenerabile sunt publicate de către instituția publică de suport care asigură suportul în implementarea politicii statului în domeniul eficienței energetice și al promovării utilizării energiei din surse regenerabile pe pagina web oficială și, în măsura în care acest lucru este posibil, în cadrul portalul guvernamental al serviciilor publice.
(13) Organul central de specialitate al administrației publice în domeniul energeticii în calitatea de inițiator al evaluării strategice de mediu asigură, în colaborare cu organul central de specialitate al administrației publice în domeniul mediului, identificarea publicului interesat și participarea acestuia la evaluarea strategică de mediu, conform cerințelor art. 10 din Legea nr. 11/2017. Pentru a contribui la creșterea gradului de acceptare a publicului a proiectului hotărârii de desemnare a zonei de accelerare a proiectelor regenerabile, la etapa evaluării prealabile și determinării domeniului de aplicare a raportului privind evaluarea strategică de mediu organul central de specialitatea al administrației publice în domeniul energeticii promovează posibilitatea participării directe sau indirecte a comunităților locale la dezvoltarea proiectelor de producere a energiei din surse regenerabile în zonele de accelerare a proiectelor regenerabile. Opinia publicului interesat privind disponibilitatea de a participa direct sau indirect la dezvoltarea centralelor de producere a energiei din surse regenerabile este considerată de organul central de specialitate al administrației publice în domeniul energeticii la etapa elaborării documentației de licitație pentru licitația organizată conform Regulamentului privind desfășurarea licitațiilor pentru oferirea statutului de producător eligibil mare pentru locații specifice.
(14) Prin derogare de la prevederile Legii nr. 86/2014 privind evaluarea impactului de mediu (în continuare Legea nr. 86/2014), procedura de evaluare a impactului de mediu nu se aplică pentru proiectele individuale de dezvoltare a centralelor ce produc energie din surse regenerabile amplasate în limitele zonei de accelerare a proiectelor regenerabile, acordul de mediu urmând a fi emis la etapa evaluării prealabile a activității planificate, cu condiția că proiectul întrunește cumulativ următoarele condiții:
a) cererea privind emiterea acordului de mediu descrie în detaliu cum au fost luate în considerate măsurile de atenuare, de minimizare, de restaurare și, după caz, compensatorii, incluse în regulamentul privind măsurile de atenuare a impactului de mediu, aprobat pentru zona de accelerare a proiectelor regenerabile unde proiectul individual urmează a fi amplasat;
b) Agenția de Mediu nu a stabilit necesitatea evaluării impactului activității planificate în context transfrontalier sau evaluarea impactului asupra mediului în context transfrontalier nu a fost solicitată de către țările vecine;
c) la etapa de examinare a cererii privind emiterea acordului de mediu Agenția de mediu nu identifică efecte de mediu semnificative, care nu au fost incluse în regulamentul privind măsurile de atenuare a impactului de mediu, aprobat pentru zona de accelerare a proiectelor regenerabile unde proiectul individual urmează a fi amplasat.
(15) În cazul în care la etapa de evaluare prealabilă a impactului de mediu a activității planificate a unui proiect ce urmează a fi amplasat în limitele teritoriale ale zonei de accelerare a proiectelor regenerabile Agenția de mediu constată că cerințele alin. (14) nu sunt îndeplinite și proiectul este foarte probabil să aibă efecte negative neprevăzute semnificative, având în vedere sensibilitatea ecologică a zonei în care proiectul urmează a fi amplasat, care nu pot fi atenuate prin măsurile identificate în regulamentul privind măsurile de atenuare a impactului de mediu sau propuse de dezvoltatorul de proiect, evaluarea impactului de mediu pentru acest proiect se realizează în cel mult șase luni. Termenul poate fi prelungit cu cel mult șase luni dacă acest lucru este justificat în mod corespunzător din motive legate de circumstanțe excepționale.
(16) Construcția centralelor ce produc energie din surse regenerabile în limitele teritoriale ale zonei de accelerare a proiectelor regenerabile este permisă doar pentru proiectele aprobate de Guvern în baza licitațiilor organizate conform Regulamentului privind desfășurarea licitațiilor pentru oferirea statutului de producător eligibil mare pentru locații specifice, cu excepția centralelor ce produc energie din surse regenerabile destinate autoconsumului sau necesităților comunităților de energie din surse regenerabile, precum și a centralelor ce produc energie din surse regenerabile care la data aprobări Hotărârii de Guvern privind desemnarea zonei de accelerare a proiectelor regenerabile obținuse autorizația de construcție a centralei, cu condiția că punerea în funcțiune a centralei respective este realizată în termen de cel mult 36 de luni de la data aprobării Hotărârii de Guvern menționate.
(17) Centralele ce produc energie din surse regenerabile ce urmează a fi amplasate în limitele teritoriale ale zonei de accelerare a proiectelor regenerabile sunt considerate proiecte de utilitate publică de interes național. Declararea utilității publice a acestora se aprobă conform prevederilor Legii nr. 488/1999 exproprierii pentru cauză de utilitate publică (în continuare Legea nr. 488/1999).
(18) Pentru a crește atractivitatea proiectelor pentru investitori și pentru a reduce prețul de producere a energiei electrice, prin derogare de la prevederile art. 171 din Legea nr. 121/2007 privind administrarea și deetatizarea proprietății publice, în cadrul în cadrul licitației pentru oferirea statutului de producător eligibil mare pentru locații specifice organul central de specialitate al administrației publice în domeniul energeticii în comun cu autoritățile publice centrale și locale care au în patrimoniul lor terenuri publice amplasate în limita teritorială a zonei de accelerare a proiectelor, pot decide acordarea pentru perioada de exploatare a centralei electrice regenerabile, dar nu mai mult de 35 de ani, a dreptului de folosință asupra terenurilor proprietate publică aflate în proprietatea statului sau a unităților administrativ-teritoriale, necesare pentru construcția centralei electrice ce produce energie din surse regenerabile amplasată în limita teritorială a zonei de accelerare a proiectelor regenerabile desemnată prin Hotărâre de Guvern, oferind un preț mai mic decât valoarea de piață. În acest sens, la etapa de elaborare a documentației de licitație organul central de specialitate al administrației publice în domeniul energeticii în comun cu administrației publice centrale și locale identifică loturile de teren și determină suprafețele necesare pentru dezvoltarea centralei electrice ce produce din surse regenerabile, și stabilesc prețul pentru acordarea dreptului de folosință. Beneficiile economice ce rezultă dintre diferența valorii de piață și prețul pentru folosința terenurilor proprietate publică stabilit în documentația de licitație sunt luate în considerare la calcularea prețului plafon utilizat în cadrul licitației pentru oferirea statutului de producător eligibil mare pentru locații specifice.
(19) Producătorul eligibil mare care urmează să construiască o centrală electrică ce produce din surse regenerabile amplasate în zona de accelerare a proiectelor regenerabile, urmare a câștigării licitației organizate conform Regulamentului privind desfășurarea licitațiilor pentru oferirea statutului de producător eligibil mare pentru locații specifice, este responsabil de obținerea dreptului de proprietate sau folosință asupra terenurilor pe care urmează a fi dezvoltată centrala ce produce din surse regenerabile aflate în proprietate privată. În cazul în care în urma negocierilor cu deținătorii terenurilor aflate în proprietate privată nu poate fi obținut un consens privind transmiterea în folosință sau proprietate a terenurilor, dezvoltatorul producătorul eligibil mare poate solicita organului central de specialitate al administrației publice centrale în domeniul energeticii a procedurii de expropriere a terenurilor conform prevederilor Legii nr. 488/1999. Costurile rezultate din exproprierea terenurilor sunt compensate în termen de 6 luni de la finalizarea procedurii de expropriere a terenurilor de către producătorul eligibil mare prin transferul la bugetul de stat a contravalorii cheltuielilor suportate, notificate de către organul central de specialitate al administrației publice centrale în domeniul energeticii. Ulterior procedurii de expropriere terenurile vizate rămân în proprietate publică și sunt transmise în folosință producătorului eligibil mare conform prevederilor alin (17). 
(20) În temeiul statutului de utilitate publică, producătorul eligibil mare câștigător al licitației organizate conform Regulamentului privind desfășurarea licitațiilor pentru oferirea statutului de producător eligibil mare pentru locații specifice, beneficiază de următoarele drepturi asupra terenurilor și altor bunuri proprietate privată constituite prin efectul prezentei legi:
a) dreptul de folosință asupra terenurilor pentru executarea lucrărilor necesare construcției sau reabilitării centralei;
b) dreptul de folosință asupra terenurilor pentru asigurarea funcționării normale a instalației de racordare sau a centralei electrice prin efectuarea reviziilor, a reparațiilor și a altor intervenții necesare pentru exploatarea acesteia;
c) servitute de trecere subterană, de suprafață sau aeriană a terenului pentru construcția instalației de racordare a centralei electrice;
d) drept de servitute temporară pentru executarea lucrărilor la locul de amplasare a instalației de racordare în scopul reabilitării și modernizării, ori pentru desfășurarea lucrărilor de reparații, de revizie sau a altor lucrări de exploatare și de întreținere, pentru înlăturarea consecințelor avariilor, precum și pentru accesul la locul de amplasare a instalației electrice.
(21) Dreptul de folosință și/sau de servitute stabilite la alin. (20) se constituie cu acordul prealabil al proprietarului respectivului teren sau bun imobil.
(22) Dreptul de folosință asupra terenului pentru executarea lucrărilor necesare de construcție, reabilitare sau modernizare a centralei electrice se întinde pe durata executării lucrărilor. Dreptul de folosință menționat încetează la expirarea termenului stabilit pentru executarea lucrărilor, la data finalizării anticipate a lucrărilor sau la data sistării acestora. Oricare dintre aceste situații trebuie notificată fără întârziere proprietarului. La exercitarea dreptului menționat, producătorul eligibil mare, cu notificarea prealabilă a proprietarului terenului sau al bunului imobil, are dreptul:
a) să depoziteze materiale, echipamente, utilaje și instalații necesare pentru executarea lucrărilor;
b) să desființeze culturi, plantații sau alte amenajări existente ori numai să le restrângă în măsura strict necesară pentru executarea lucrărilor, în condițiile legii;
c) să extragă materiale, să capteze apă, în condițiile legii;
d) să instaleze utilaje și să lucreze cu acestea, să amplaseze birouri și locuințe pe șantier;
e) să sisteze sau să restrângă activitățile proprietarului în măsura strict necesară pentru executarea lucrărilor menționate.
(23) Dreptul de folosință asupra unui teren pentru asigurarea funcționării normale a instalației de racordare sau a centralei electrice, prin efectuarea reviziilor, a reparațiilor și a altor intervenții necesare în scopul asigurării funcționării normale a acestora, se întinde pe toată durata existenței și, respectiv, a exploatării centralei electrice, iar exercitarea lui se face ori de câte ori este necesar pentru asigurarea funcționării normale a centralei electrice. La exercitarea acestui drept, producătorul eligibil mare, cu notificarea prealabilă a proprietarului bunului imobil, au dreptul:
a) să depoziteze materiale, echipamente, utilaje și instalații pentru întreținere, revizie, reparație și alte intervenții necesare pentru asigurarea funcționării normale a instalației de racordare sau a centralei electrice;
b) să instaleze utilaje și să lucreze cu acestea;
c) să afecteze culturi, plantații sau alte amenajări existente și să restrângă activitatea proprietarului în măsura și pe durata strict necesare pentru executarea lucrărilor de întreținere, revizie, reparație sau a altor intervenții necesare pentru asigurarea funcționării normale a instalației de racordare sau a centralei electrice.
(24) În scopul acordării despăgubirii cuvenite pentru prejudiciile cauzate în contextul efectuării unor activități sau lucrări, aferente exercitării drepturilor de folosință și de servitute prevăzute la alin. (20), producătorii eligibili mari sunt obligați să încheie contracte cu proprietarii terenurilor sau ai bunurilor imobile afectate de exercitarea drepturilor de folosință și de servitute. Contractul se încheie la inițiativa producătorului eligibil mare sau la cererea proprietarilor terenurilor sau ai bunurilor imobile afectate și stabilește drepturile și obligațiile producătorului eligibil mare și ale proprietarului terenului sau al bunului imobil afectat în legătură cu exercitarea drepturilor de folosință și de servitute, inclusiv modalitatea de determinare a despăgubirii pentru prejudiciul cauzat de producătorul eligibil mare în legătură cu exercitarea acestor drepturi. Despăgubirile pentru pagubele produse de către producătorii eligibili mari în exercitarea drepturilor de folosință și de servitute prevăzute se stabilesc cu luarea în considerare a următoarelor:
a) suprafața de teren afectată în legătură cu efectuarea lucrărilor respective;
b) valorile pentru recoltele estimate ale culturilor și/sau ale plantațiilor afectate, precum și pentru amenajările afectate;
c) valoarea de piață a bunului imobil afectat.
(25) Prin derogare de la cerințele Legii nr. 164/2025, centralele electrice ce produc energie din surse regenerabile, care urmează a fi construite în zonele de accelerare a proiectelor regenerabile de către producătorul eligibil mare, câștigător al licitației organizate conform Regulamentului privind desfășurarea licitațiilor pentru oferirea statutului de producător eligibil mare pentru locații specifice, sunt exceptate de la obligația obținerii autorizației Guvernului pentru construcția centralei electrice cu noi cu o putere instalată mai mare de 20 MW.
(26) În scopul asigurării întrunirii cerințelor Legii nr. 139/2012 cu privire la ajutorul de stat, la etapa de elaborare a documentației de licitație pentru oferirea statutului de producător eligibil mare pentru locații specifice organul central de specialitate al administrației publice în domeniul energeticii notifică Consiliul Concurenței intenția de acordare a ajutorului de stat prezentând informații detaliate privind structura ajutorului de stat preconizat, inclusiv prin considerarea facilităților prevăzute la alin. (17) – (24) din prezentul articol.
Articolul 213. Planuri de amplasare a infrastructurii de rețea și de stocare a energiei necesare pentru integrarea în sistemul de energie electrică a energiei produse în zonele de accelerare a proiectelor regenerabile
(1) În cazul în care conform prevederilor art. 212 alin. (9) se constată că pentru a sprijini dezvoltarea centralelor ce produc energie din surse regenerabile ce urmează a fi amplasate în limitele teritoriale ale unei zone de accelerare a proiectelor regenerabile și integrarea fiabilă a acestora în sistemul electroenergetic este nevoie de dezvoltat infrastructura de rețea sau de a creștere numărul și/sau capacitatea instalațiilor de stocare, organul central de specialitate al administrației publice în domeniul energeticii în colaborare cu operatorul sistemului de transport al energiei electrice propun Guvernului adoptarea unuia sau mai multor planuri de amplasare a infrastructurii  dedicate dezvoltării proiectelor de rețea și de stocare necesare pentru integrarea energiei din surse regenerabile în sistemul de energie electrică.
(2) Pentru a asigura că dezvoltarea proiectelor în limitele teritoriale ale planurilor de amplasare a infrastructurii dedicate dezvoltării proiectelor de rețea și de stocare care sunt necesare pentru integrarea energiei din surse regenerabile în sistemul de energie electrică, identificate conform alin. (1) și aprobate prin hotărâre de Guvern, nu au un impact semnificativ asupra mediului sau un astfel de impact poate fi atenuat în mod corespunzător sau, dacă nu este posibil, compensat, la etapa de elaborare a proiectului hotărârii de Guvern privind aprobarea planurilor, organul central de specialitate al administrației publice în domeniul energeticii în colaborare organul central de specialitate al administrației publice în domeniul mediului și organul central de specialitate al administrației publice în domeniul construcțiilor asigură că locațiile selectate pentru dezvoltarea infrastructurii:
a) în cazul proiectelor de infrastructură de rețea - evită elementele rețelei ecologice naționale, siturile de importanță națională și siturile rețelei Emerald, definite astfel conform prevederilor Legii nr. 94/2007 cu privire la rețeaua ecologică, și ariile naturale protejate de stat, definite conform Legii nr. 1538/1998 privind fondul ariilor natural protejate de stat, cu excepția cazului în care nu există alternative ținând seama de obiectivele siturilor și ariilor naturale protejate de stat;
b) în cazul proiectelor de stocare a energiei – exclud utilizarea elementele reţelei ecologice naţionale, siturile de importanță națională și siturile rețelei Emerald, definite astfel conform prevederilor Legii nr. 94/2007 cu privire la rețeaua ecologică, și ariile naturale protejate de stat, definite conform Legii nr. 1538/1998 privind fondul ariilor natural protejate de stat;
c) asigură sinergii cu dezvoltarea proiectelor în zonele de accelerare a proiectelor regenerabile.
(3) Planurile menționate la alin. (1) sunt obiectul unei evaluări strategice de mediu, în condițiile specificate în Legea nr. 11/2017, iar în cazul în care se constată că dezvoltarea proiectului amplasate în limitele teritoriale ale planului poate avea un impact negativ asupra mediului, proiectul va fi realizat cu considerarea măsurilor adecvate, proporționale, și necesare pentru a atenua impactul de mediu și pentru a proteja coerența și buna funcționare a rețelei Emerald incluse în avizului de mediu conform prevederilor art. 84 alin. (4) din Legea nr. 11/2017. 
(4) Prin derogare de la prevederile Legii nr. 86/2014, în cazul în care dezvoltarea unui proiect de infrastructură de rețea sau de stocare, ce urmează a fi amplasat în limitele teritoriale ale planului de amplasare a infrastructurii de rețea dedicate pentru dezvoltarea proiectelor de rețea și de stocare, este necesară pentru accelerarea integrării energiei din surse regenerabile și/sau în vederea realizării obiectivelor privind energia și clima, acordul de mediu pentru proiectul respectiv urmează a fi emis la etapa evaluării prealabile a activității planificate dacă sunt întrunite următoarele condiții:
a) fără dezvoltarea proiectului există riscul ca obiectivele în domeniile energiei și climei stabilite  în documentele de politici publice să nu fie atinse,
b) cererea privind emiterea acordului de mediu descrie în detaliu cum au fost luate în considerate măsurile de atenuare, de minimizare, de restaurare și, după caz, compensatorii, incluse evaluarea strategică de mediu și avizul de mediu emis pentru planul de amplasare a infrastructurii de rețea și de stocare în care urmează a fi amplasat proiectul;
c) Agenția de Mediu nu a stabilit necesitatea evaluării impactului activității planificate în context transfrontalier sau evaluarea impactului de mediu în context transfrontalier nu a fost solicitată de către țările vecine;
d) la etapa de examinare a cererii privind emiterea acordului de mediu Agenția de mediu nu identifică efecte de mediu semnificative, care nu au fost considerate în avizul de mediu, emis pentru planul de amplasare a infrastructurii de rețea și de stocare în care urmează a fi amplasat proiectul.
(5) În cazul în care în procedura de examinare a cererii privind emiterea acordului de mediu menționată în alin. (4) se constată că este foarte probabil ca proiectul de infrastructură de rețea sau de stocare să genereze efecte negative semnificative de mediu, neprevăzute anterior, Agenția de mediu se asigură, pe baza datelor existente, că se aplică măsuri de atenuare adecvate și proporționale pentru a aborda respectivul impact. În caz că nu este posibil, operatorul de sistem adoptă măsuri compensatorii adecvate pentru a contracara impactul respectiv care, dacă nu sunt disponibile alte măsuri compensatorii proporționale, pot lua forma unei compensații financiare pentru programele de protecție a speciilor cu scopul de a asigura sau a îmbunătăți starea de conservare a speciilor afectate.
(6) În cazul în care integrarea energiei din surse regenerabile în sistemul de energie electrică necesită un proiect de consolidare a infrastructurii de rețea în limitele teritoriale ale planului de amplasare a infrastructurii de rețea și de stocare, sau în afara acestuia, evaluarea impactului de mediu, realizată conform prevederilor Legii nr. 86/2014, se limitează doar la analiza la efectele potențiale care rezultă din modificarea sau din extinderea rețelei în comparație cu infrastructura de rețea originală.
Articolul 214. Cerințe specifice pentru autorizarea centralelor ce produc energie din surse regenerabile
(1) [bookmark: _Hlk216440533]Procedurile administrative de eliberarea a actelor permisive sau avizelor, de aprobare a hotărârilor, deciziilor necesare pentru autorizarea construcției, reconstrucției sau modernizării centralei ce produce energie din surse regenerabile sunt inițiate în paralel, odată ce toate actele necesare sunt prezentate de solicitant prin intermediul portalului guvernamental al serviciilor publice, cu excepția actelor permisive care sunt condiționate de deținerea unui alt act permisiv pentru inițierea procedurii. Data inițierii procedurilor este notificată solicitantului prin intermediul portalului guvernamental al serviciilor publice nu mai târziu de 30 de zile din momentul depunerii setului complet de documente pentru etapa inițială de autorizare a producerii energiei din surse regenerabile.
(2) Durata totală a procesului de autorizare a centralelor ce produc energie din surse regenerabile nu poate depăși 24 de luni, iar pentru proiectele care presupun dezvoltarea unor capacități instalate mai mici de 150 kW, a instalării instalațiilor de stocare în același amplasament cu centrala ce produce energie din surse regenerabile durata procesului de autorizare nu poate depăși 12 luni.
(3) Durata totală a procesului de autorizare a centralelor ce produc energie din surse regenerabile amplasate în zonele de accelerare a proiectelor regenerabile nu poate depăși 12 luni, iar pentru proiectele care presupun reconstrucția unei centrale ce produce energie din surse regenerabile, dezvoltarea unor capacități instalate mai mici de 150 kW, a instalării instalațiilor de stocare electrică sau termică în același amplasament cu centrala ce produce energie din surse regenerabile, durata procesului de autorizare nu poate depăși 6 luni. 
(4) Durata totală a procesului de autorizare nu depășește trei luni în cazul instalației echipamentelor fotovoltaice destinate autoconsumului de energie, cu sau fără instalații de stocare a energiei amplasate în aceiași locație, inclusiv a celor integrate în clădiri sau în structuri artificiale existente sau viitoare, cu condiția ca scopul principal al unor astfel de structuri artificiale să nu fie producerea de energie solară sau stocarea de energie, și că centrala ce produce din surse regenerabile se încadrează în cerințele stabilite în art. 150 alin. (1) lit. q) din Codul nr. 434/2023 al urbanismului și construcțiilor. 
(5) Durata totală a procesului de autorizare a instalării de echipamente de energie solară cu o capacitate mai mică sau egală cu 100 kW, de către prosumatori de energie din surse regenerabile, inclusiv cei care acționează în mod colectiv, sau de către comunitățile de energie din surse regenerabile, nu depășește o lună, cu condiția ca capacitatea echipamentelor de energie solară să nu depășească puterea contractată cu furnizorul de energie electrică pentru locul de consum unde echipamentul de energie solară este instalat.
(6) Durata totală a procesului de autorizare a instalării pompelor de căldură cu puterea termică mai mică de 50 MW nu poate depăși o lună, iar pompelor geotermale cu aceiași putere termică nu poate depăși trei luni.
(7) Durata totală a procesului de autorizare a reconstrucției sau modernizării unei centrale ce produce din surse regenerabile nu poate depăși trei luni, iar în cazul în care instalația existentă este amplasată în limita zonei de accelerare a proiectelor regenerabile durata totală nu va depăși 30 de zile, cu condiția respectării următoarelor condiții:
a) Reconstrucția sau modernizarea centralei presupune utilizarea aceleiași tehnologii de producere a energiei;
b) Reconstrucția sau modernizarea nu duce la o creștere a capacității instalate mai mare de 15% comparativ cu capacitatea instalată înainte de reconstrucție/modernizare;
c) Creșterea capacității cu până la 15% nu creează congestii în infrastructura de rețea la care centrala este racordată;
d) Reconstrucția sau modernizare centralei beneficiază de derogările incluse la alin. (12) din prezentul articol.
(8) În situațiile în care există circumstanțe excepționale sau impedimente obiective în procesul de autorizare a unei centrale ce produce energie din surse regenerabile durata procesului de autorizare menționată la alin. (2) și (3) poate fi extinsă cu până la 6 luni, , precum și în cazul reconstrucției sau modernizării centralelor care întrunesc cerințele specificate la alin. (6) din prezentul articol, respectiv, 3 luni în cazul proiectelor cu capacități instalate mai mici de 150 kW, sau a instalării instalațiilor de stocare în același amplasament cu centrala. În toate cazurile, prelungirea perioadei procesului de autorizare se realizează prin intermediul portalului guvernamental al serviciilor publice, autoritatea responsabilă care a solicitat prelungirea perioadei urmând obligatoriu să notifice dezvoltatorul proiectului privind cauzele care justifică necesitatea prelungirii perioadei de autorizare. 
(9) Cu excepția cazului în care coincide cu alte etape administrative ale procedurii de autorizare, durata procedurii de acordare a autorizațiilor nu include:
a) perioada de realizare a construcției centralei ce produce energie din surse regenerabile, împreună cu instalația de racordare aferentă, precum și infrastructura de rețea necesară în vederea asigurării stabilității, fiabilității și siguranței rețelei;
b) perioada corespunzătoare etapelor administrative necesare pentru modernizările semnificative ale rețelei de care este nevoie pentru a asigura stabilitatea, fiabilitatea și siguranța rețelei;
c) termenele aferente oricăror căi de atac judiciare, măsuri reparatorii și alte proceduri în instanță, și mecanismelor alternative de soluționare a litigiilor, inclusiv procedurilor de contencios administrativ, căilor de atac și măsurilor reparatorii extrajudiciare.
(10) Evaluarea impactului de mediu a unui proiect de producere a energiei din surse regenerabile se realizează conform cerințelor Legii nr. 86/2014, cu considerarea derogărilor incluse în prezenta lege. În cazul în care la dezvoltarea unui proiect de producere a energiei din surse regenerabile au fost respectate toate cerințele și măsurile compensatorii și de atenuare incluse în avizul și/sau în acordul de mediu, eventuala ucidere sau perturbare a speciilor protejate nu poate fi considerată drept deliberată. 
(11) În cazul în care efectul măsurilor preconizate pentru evitarea, prevenirea, reducerea sau, dacă este posibil, compensarea impactului negativ semnificativ asupra mediului nu sunt pe deplin cunoscute, acestea nefiind suficient testate la scară largă privind eficiența lor, Agenția de mediu utilizează aceste măsuri în cadrul unuia sau mai multor proiecte, considerate proiecte-pilot cu condiția ca aceste măsuri să fie utilizate pentru o perioadă determinată, iar eficacitatea acestora să fie monitorizată îndeaproape, și, în cazul în care respectivele măsuri de atenuare nu se dovedesc a fi eficiente, să fie luate imediat măsuri adecvate.
(12) Prin derogare de la prevederile Legii nr. 86/2014:
a) reconstrucția sau modernizarea centralelor electrice fotovoltaice care nu duce la o creștere a capacității instalate mai mare de 15%, și nu implică utilizarea unor spații suplimentare, comparativ cu instalația inițială sunt exceptate de la procedura de evaluare a impactului de mediu cu condiția respectă măsurile aplicabile de atenuare a impactului asupra mediului stabilite pentru instalația inițială;
b) pentru reconstrucția sau modernizarea centralelor ce produc energie din surse regenerabile, altele decât cele de la lit. a) în cadrul procedurii de evaluare a impactului de mediu evaluarea impactului asupra mediului se limitează la efectele potențiale care rezultă din modificare sau din extindere în comparație cu proiectul inițial;
c) lucrările de  reconstrucție sau modernizării centralelor electrice fotovoltaice, care nu implică utilizarea unor spații suplimentare, comparativ cu instalația inițială și respectă măsurile aplicabile de atenuare a impactului asupra mediului stabilite pentru instalația inițială nu se supun procedurii de evaluare de mediu .
(13) La etapa de eliberare a actelor permisive în domeniul construcțiilor sunt luate în considerate excepțiile privind tehnologiile regenerabile incluse în art. 150 din Codul nr. 434/2023 urbanismului și construcțiilor și prezenta lege.
(14) În scopul respectării termenelor stabilite în prezentul articol, în cazul depășirii de către autoritatea emitentă a termenului stabilit de lege pentru eliberarea actului permisiv, este aplicat principiul aprobării tacite, în conformitate cu prevederile Legii nr. 160/2011 privind reglementarea activității de întreprinzător. Principiul aprobării tacite nu poate fi aplicat în cazul autorizațiilor de mediu sau în domeniul construcției.”
16. Articolul 23:
- alin. (3) se modifică după cum urmează:
„Regulamentul menționat la alin. (2) trebuie să conțină următoarele elemente:
a) cerințe obligatorii față de instalatorii de cazane, furnale sau sobe pe bază de biomasă, de sisteme fotovoltaice și termice solare, de sisteme geotermale de mică adâncime și de pompe de căldură;
b) reguli de verificare a instalațiilor menționate la lit. a), precum și echipamentelor și instalațiilor auxiliare necesare funcționării acestora, aplicate de către organul supravegherii energetice de stat și de către organul de supraveghere tehnică și control de stat;
c) procedurile de recunoaștere a certificării sau calificării efectuate de organismele acreditate din statele membre ale Uniunii Europene, părțile contractante la Tratatul de constituire a Comunității Energetice și țările cu care Republica Moldova are încheiate acorduri bilaterale.”
- alin. (4) se abrogă.
17. Articolul 24 se completează cu aliniatul (4) cu următorul cuprins:
„(4)	În cazul schemelor de sprijin și programelor de finanțare a proiectelor de valorificare a energiei din surse regenerabile autoritatea responsabilă de schema de sprijin sau programul de finanțare asigură publicarea tuturor specificațiilor tehnice care urmează a fi respectate de echipamentele și de sistemele din domeniul energiei din surse regenerabile pentru a putea beneficia de schemele de sprijin sau finanțare din mijloace bugetare din timp, înaintea lansării procedurii de selectare a beneficiarilor.”
18. Articolul 25:
· alin. (1) textul „și în conformitate cu criteriile de durabilitate și de reducere a emisiilor de gaze cu efect de seră stabilite pentru biocarburanți, biolichide și combustibilii de biomasă,” se elimină;
· alin. (3) se abrogă;
· alin. (4) se modifică după cum urmează:
„Corespunderea biocarburanților, biolichidelor și combustibililor din biomasă plasați pe piață, cu criteriile de durabilitate și de reducere a emisiilor de gaze cu efect de seră, se atestă prin documentele de confirmare emise în cadrul schemelor voluntare pentru certificare a biocarburanților, biolichidelor și combustibililor din biomasă recunoscute de Guvern, sau schemelor naționale pentru certificare a biocarburanților, biolichidelor și combustibililor din biomasă aprobate de către Guvern.”
19. La Articolul 261 :
· Alin. (1) se modifică după cum urmează:
„ (1) Criteriile de durabilitate și de reducere a emisiilor de gaze cu efect de seră se stabilesc în Regulamentul privind criteriile de durabilitate și de reducere a emisiilor de gaze cu efect de seră și se aplică indiferent de originea geografică a biomasei. ”
· Alin. (2),  se modifică după cum urmează:
„ (2) Energia provenită din biocombustibili, biolichide și combustibili din biomasă, combustibili lichizi și gazoși regenerabili pentru transport de origine nebiologică sau combustibili cu carbon se ia în considerare în scopurile specificate la literele a)–c) din prezentul alineat numai dacă sunt îndeplinite criteriile de durabilitate și de reducere a emisiilor de gaze cu efect de seră prevăzute în regulamentul menționat la alineatul (1): ”
Alin. (2), lit. b)  se modifică după cum urmează: „b) evaluarea respectării obligațiilor referitoare la consumul de energie din surse regenerabile, inclusiv a celor prevăzute de prezenta lege și stabilite prin Metodologia privind ponderea obligatorie a energiei din surse regenerabile în sectorul transporturilor;”
· Alin. (4) va avea următorul cuprins 
„Combustibilii din biomasă trebuie să îndeplinească criteriile de durabilitate și de reducere a emisiilor de gaze cu efect de seră prevăzute în Regulamentul privind criteriile de durabilitate, dacă sunt utilizați în instalații care produc energie electrică, încălzire și răcire sau combustibili, cu o putere termică nominală totală egală sau mai mare de 20 MW în cazul combustibililor solizi din biomasă și cu o putere termică nominală totală egală sau mai mare de 2 MW în cazul combustibililor gazoși din biomasă”;
· Se completează cu alin. (7) – (8) cu următorul cuprins:
„(7) În sensul alineatului (5) lit. a) și b), prezentul alineat se aplică numai instalațiilor care și-au început funcționarea sau care sunt convertite la utilizarea combustibililor din biomasă după 25 decembrie 2024. În sensul aliniatului (2) lit. (c), prezentul alineat nu aduce atingere sprijinului acordat în cadrul schemelor de sprijin aprobate până la 25 decembrie 2024.
(8) Alin. (5) nu se aplică energiei electrice provenite din instalații care fac obiectul unei notificări specifice adresate Secretariatului de către Guvern prin intermediul organului central de specialitate în domeniul energeticii, pe baza existenței, justificate în mod corespunzător, a unor riscuri pentru securitatea aprovizionării cu energie electrică. În urma evaluării notificării, Secretariatul Comunității Energiei emite un aviz ținând seama de elementele incluse în aceasta. Prin urmare Guvernul ține seama în cea mai mare măsură de avizul respectiv și motivează în scris orice abatere de la acesta. ”
20. La Articolul 262: 

· Pe tot parcursul articolului, textul „producătorii de biocombustibili” se modifică cu sintagma „operator economic activi în sectorul combustibililor din surse regenerabile” ;
· La alin. (1), prevederile prezentului alin. se completează cu fraza, și ale Regulamentului privind normele de verificare a criteriilor de durabilitate și de reducere a emisiilor de gaze cu efect de seră”;
· alin. (3), se modifică după cum urmează:
„ (3)  În scopul implementării prevederilor alin.(2), operatorii economici vor utiliza un sistem de bilanț de masă în conformitate cu dispozițiile prevăzute Regulamentul privind criteriile de durabilitate Regulamentul privind criteriile de durabilitate” ;
· La alin. (3), lit. a) – f) se abrogă;
· Alin. (4) lit. a) și b) se modifică după cum urmează:
(4) Operatorii economici sunt obligați să asigure, în conformitate cu prevederile regulamentelor menționate la alin. (1), următoarele:
a) transmiterea anuală, către autoritatea administrației publice centrale de specialitate pentru resurse naturale și către instituția publică de suport în domeniul mediului, prin intermediul unei baze de date electronice centralizate, a informațiilor privind respectarea criteriilor de durabilitate și de reducere a emisiilor de gaze cu efect de seră, precum și punerea acestora la dispoziția entităților relevante care au elaborat informațiile respective;
b) organizarea anuală a unui audit independent a informațiilor prezentate în conformitate cu lit. a) și furnizarea dovezilor că evaluarea a fost realizată în termenele prevăzute de reglementările menționate la alin. (1). Auditul independent trebuie să confirme că sistemele utilizate de operatorii economici sunt exacte, fiabile și protejate împotriva fraudei, inclusiv prin verificarea faptului că materialele nu sunt modificate sau eliminate intenționat astfel încât transportul  ori o parte a acestuia să poată deveni deșeu sau reziduu. Evaluare independentă trebuie să evalueze frecvența și metodologia de eșantionare, precum și a robustețea datelor.
(5) Informațiile referitoare la punerea în aplicare a obligației prevăzute la alin. (3) se transmit în conformitate cu alin. (4) lit. a), prin intermediul unei baze de date centralizate și includ date relevante privind măsurile întreprinse pentru protecția solului, a apei și a aerului, pentru restaurarea solurilor degradate și pentru evitarea consumului excesiv de apă în teritoriile afectate de deficit de apă, în procesul de producere a biocombustibililor, biolichidelor și combustibililor din biomasă.
· Alin. (6) se modifică după cum urmează:
„(6) Informațiile privind originea geografică și tipul de materie primă a biocarburanților, a biolichidelor și a combustibililor din biomasă, pentru fiecare furnizor de combustibil, sunt puse la dispoziția consumatorilor pe site-urile web ale operatorilor, ale furnizorilor sau ale autorităților competente relevante și sunt actualizate anual”
- alin. 7) se modifică după cum urmează:
„Operatorii economici se asigură că materiile prime și biocarburanții, biolichidele și combustibilii din biomasă respectă criteriile de durabilitate și de reducere a emisiilor de gaze cu efect de seră prin obținerea documentelor de confirmare emise în cadrul schemelor voluntare sau naționale recunoscute de Guvern sau schemelor naționale aprobate de către Guvern.”
21. Capitolul IV1 se redenumește, după cum urmează:
„Capitolul IV1 CONSUMUL DE ENERGIE DIN SURSE REGENERABILE ÎN SECTORUL CLĂDIRILOR ȘI ÎN TRANSPORTURI”

22. La articolul 263 sunt operate următoarele modificări:
· în denumirea articolului 263 cuvintele „pentru încălzire și răcire” se substituie cu cuvintele „în sectorul clădirilor”;
· aliniatul (1) va avea următorul cuprins:
„(1)	Guvernul promovează politici și măsuri în vederea creșterii consumului de energie din surse regenerabile în sectorul clădirilor inclusiv în scopul încălzirii și răcirii, stabilind o traiectorie orientativă de creștere a ponderii energiei din surse regenerabile utilizată în acest scop. La stabilirea traiectoriei orientative de creștere a ponderii energiei din surse regenerabile în sectorul clădirilor inclusiv în scopul încălzirii și răcirii Guvernul poate contabiliza inclusiv căldura și răcoarea reziduală până la o limită de 20 %”
· se completează cu aliniatele (11) – (15) cu următorul cuprins:
„(11) În scopul promovării producției și utilizării energiei din surse regenerabile în sectorul clădirilor, la etapa de elaborare sau de modificare a Planului național integrat privind energia și clima organul central de specialitate al administrației publice în domeniul energeticii în colaborare cu organul central de specialitate al administrației publice în domeniul construcțiilor determină niveluri minime, precum și măsurile și politicile necesare pentru atingerea următorilor indicatori, fără a se limita la:
a) ponderea de energie din surse regenerabile produsă la fața locului sau în apropiere, sau preluată din rețea în consumul final de energie în sectorul clădirilor;
b) ponderea energiei electrice din surse regenerabile destinată autoconsumului de energie, sau necesității de energie a comunităților de energie din surse regenerabile;
c) capacitatea/cantitatea de energie stocată local, inclusiv cea utilizată pentru reîncărcare inteligentă și/sau reîncărcare bidirecțională. 
(12) Pentru a atinge traiectoria orientativă de creștere a ponderii energiei din surse regenerabile în clădiri, la elaborarea cerințelor minime de performanță energetică organul central de specialitate al administrației publice în domeniul construcțiilor stabilește niveluri minime de energie din surse regenerabile, produse la fața locului sau în apropiere, precum și preluate din rețea, în clădirile noi și în cele existente care fac obiectul unor renovări majore sau al unei reînnoiri a sistemului de încălzire, în conformitate cu atribuțiile ce îi revin conform prevederilor Legii nr. 282/2023 privind performanța energetică a clădirilor. În acest sens organul central de specialitate al administrației publice în domeniul construcțiilor trebuie să permită atingerea nivelurilor minime de energie din surse regenerabile prin intermediul sistemelor de încălzire și răcire centralizate eficiente. Pentru clădirile existente, prezentul aliniat se aplică numai în măsura în care aplicarea nivelurilor minime de energie din surse regenerabile nu este incompatibilă cu natura și obiectivul principal al activităților forțelor armate și cu excepția materialelor utilizate exclusiv în scop militar.
(13) Pentru facilitarea creșterii utilizării energiei din surse regenerabile în clădiri Guvernul prin politicile sale promovează rolul de model al clădirilor publice în integrarea surselor regenerabile de energie, inclusiv prin participarea activă a autorităților publice local în cadrul comunităților de energie din surse regenerabile. În acest sens cerințele legale privind darea în folosință a spațiilor aflate în proprietate publică urmează a fi adaptate pentru a permite amplasarea pe acoperișurile sau terenurile aflate în proprietatea autorităților publice locale a surselor regenerabile de energie, pompelor de căldură sau instalațiilor de stocare destinate necesităților de energie a comunităților de energie din surse regenerabile din care face parte și autoritatea publică locală respectivă. Totodată, cerințele legale privind achizițiile publice urmează să includă prevederi dedicate modului în care autorității publice locale beneficiază în calitate de membru a unei comunități de energie din surse regenerabile de energia produsă la nivelul comunității din care face parte.
(14) Pentru a atinge traiectoria orientativă de creștere a ponderii energiei din surse regenerabile în clădiri, organul central de specialitate al administrației publice în domeniul energeticii și organul central de specialitate al administrației publice în domeniul construcțiilor, cu participarea instituției publice de suport care asigură suportul în implementarea politicii statului în domeniul eficienței energetice și al promovării utilizării energiei din surse regenerabile, promovează utilizarea sistemelor și echipamentelor de încălzire și răcire din surse regenerabile și a tehnologiilor inovatoare, cum ar fi sistemele și echipamentele de încălzire și răcire inteligente și bazate pe surse regenerabile care sunt electrificate, completate, după caz, cu gestionarea inteligentă a consumului de energie în clădiri, utilizând în scopul promovării instrumente și stimulente cum ar fi etichetarea energetică, certificatele de performanță energetică, sau alte tipuri de stimulente care asigură furnizarea de informații și consiliere adecvate privind alternativele din surse regenerabile, foarte eficiente din punct de vedere energetic, precum și privind instrumentele financiare și stimulentele disponibile pentru a promova creșterea ratei de înlocuire a sistemelor vechi de încălzire și trecerea într-o proporție mai mare la soluții bazate pe energie din surse regenerabile
(15) Ponderea energiei din surse regenerabile pentru încălzire și răcire se calculează în conformitate cu Regulamentul privind calculul consumului de energie din surse regenerabile.”
23. La Articolul 267:
- alin. (3) lit. a),  se modifică după cum urmează:
„a) impunerea, pentru entitățile obligate, a obligației de plasare pe piață a carburanților în amestec cu o anumită cotă/cantitate de biocarburanți, în conformitate cu traiectoria orientativă stabilită în Planul național integrat privind energia și clima. Valoarea energiei din surse regenerabile din consumul final de energie în sectorul transporturilor pe care fiecare entitate obligată trebuie să o pună pe piață se calculează în conformitate cu Metodologia privind stabilirea cotei obligatorie de energie din surse regenerabile în sectorul transporturilor față de entitățile obligate, descrisă la alin.( 4) din prezentul articol;”
· alin. (3) lit. c), se modifică după cum urmează:
· „aprobarea unei scheme voluntare sau a unei scheme naționale de certificare a biocarburanților și/sau recunoașterea schemelor voluntare sau naționale recunoscute de Guvern în cadrul cărora se recunosc documentele care confirmă calitatea biocarburanților importați (precum sunt certificatele de conformitate, declarațiile de conformitate, rapoartele de inspecție, rapoartele de încercări eliberate de organisme de inspecție sau laboratoare acreditate în Uniunea Europeană), cu luarea în considerare a piețelor de pe care sunt importați;”
· După alin. (3), se adaugă  alin. (4)  și  (5) cu următorul cuprins:
„ (4) Dovada îndeplinirii obligației menționate la alineatul (3) litera a) din prezentul articol se efectuează prin prezentarea certificatelor RTF emise prin Registrul de biorcarburanți la Agenția Națională de Reglementare în Energetică, cu considerarea cerințelor privind raportarea incluse în metodologia de privind cota obligatorie de energie din surse regenerabile în sectorul transporturilor, stabilită la articolul. 14 alin. (1) și alineatul (5) din prezentul articol”
(5) Metodologiei privind stabilirea cotei obligatorie de energie din surse regenerabile în sectorul transporturilor,stabilește în special, fără a se limita la: 
a) Modalitatea de calcul a  obligației de plasare pe piață a energiei din surse regenerabile;
b) Modalitatea de determinare a îndeplinirii obligației de către entitatea obligată;
c) categoriile de certificate RTF și procedura de eliberare, transfer și anulare a certificatelor RTF; 
d) cerințele privind modul de raportare și monitorizare; 
e) procedura de aplicare a sancțiunilor pentru nerespectarea obligației prevăzute la alin. (3) din prezentul articol;
24. După articolul 267 se completează cu articolul 268, cu următorul cuprins:
Articolul 268. Registrul de biocarburanți 
„(1) În scopul evaluării dacă biocarburanții, biolichidele și combustibilii din biomasă întrunesc criteriile de durabilitate, se instituie Registrul de biocarburanți. Registrul de biocarburanți are scopul de a asigura:
a) urmărirea tranzacțiilor și a caracteristicilor de durabilitate ale combustibililor din surse regenerabile;
b) evidența emisiilor de gaze cu efect de seră pe durata întregului ciclu de viață al acestora, însoțite de documentația justificativă;
c) înregistrarea operatorilor economici activi în sectorul combustibililor din surse regenerabile, a entităților obligate și a obligațiilor acestora, precum și a furnizorilor de energie din surse regenerabile utilizată în transport;
d) emiterea, înregistrarea, transferul, monitorizarea și anularea certificatelor RTF, utilizate ca dovadă a îndeplinirii obligațiilor de către entitățile obligate;
e) demonstrarea eligibilității combustibililor pentru a fi luați în calcul la ponderea energiei din surse regenerabile în sectorul transporturilor, asigurând trasabilitatea materiilor prime prevenirea dublei contabilizări.
(2) Operatorii economici activi în sectorul combustibililor din surse regenerabile introduc în Registrul de biocarburanți informații exacte privind tranzacțiile efectuate și privind caracteristicile de durabilitate și de reducere a emisiilor de gaze cu efect de seră ale acestor combustibili, inclusiv emisiile de gaze cu efect de seră pe durata ciclului de viață, începând de la punctul de producție până la punctul în care combustibilul este  introdus pe piață. 
(3) Registrul de biocarburanți este deținut și administrat de instituția publică de suport conform conceptului prevăzut la alin (4) din prezentul articol. 
(4 )Conceptul privind Registrul de biocarburanți stabilește: 
a ) conținutul, arhitectura și mecanismele de funcționare ale Registrului;
b) utilizatorii cu drept de introducere a datelor și utilizatorii cu drept de validare a datelor și emitere a certificatelor; formatul, procedurile și termeni de procesare;
c) modul de ținere a evidenței subiecților supuși verificării durabilității și a reducerii emisiilor de gaze cu efect de seră;
d) evidența organismelor de certificare independente (schemelor voluntare) care efectuează verificarea;
e) modul de emitere, înregistrare, transfer, și anulare a certificatelor de combustibil regenerabil pentru transport;
f) procedura de înregistrare, suspendare și radiere a utilizatorilor din Registru.
25. La articolul 28 sunt operate următoarele modificări:
· aliniatul (11) va avea următorul cuprins:
„(1) Producătorii de energie electrică din surse regenerabile și consumatorii finali care își propun racordarea la rețelele electrice de distribuție a centralelor electrice de capacitate mică care utilizează surse regenerabile de energie, inclusiv a celor deținute de prosumatori, sau a centralelor electrice ce produc energie din surse regenerabile instalate în cadrul unor proiecte demonstrative, sau racordarea pompelor de căldură, beneficiază de o procedură simplificată de racordare la rețea, cu condiția că stabilitatea, fiabilitatea și siguranța rețelei electrice sunt menținute. Procedura de notificare simplificată este descrisă în Regulamentul privind racordarea la rețelele electrice și prestarea serviciilor de transport și de distribuție a energiei electrice, aprobat în conformitate cu Legea nr. 164/2025 cu privire la energia electrică.”
· se completează cu aliniatele (12) – (17) cu următorul cuprins:
„(12) În scopul facilitării procesului de racordare în baza procedurii de notificare simplificată, operatorii sistemelor de distribuție publică pe paginile lor web oficiale la secțiunile dedicate racordării la rețea cerințele tehnice aplicabile în cazul centralelor electrice destinate autoconsumului autorizate a fi racordate în baza procedurii de notificare simplificată, și lista documentelor ce urmează a fi anexate la notificarea simplificată. În cerințele tehnice operatorii de sistem include cerințe pentru a demonstra că centrala electrică sau pompa de căldură se încadrează în categoria echipamentelor incluse în art. 150 alin. (1) lit. q) din Codul urbanismului și construcțiilor nr. 434/2023. 
(13) Operatorii de sistem asigură că notificările simplificate sunt depuse în format digital, direct pe pagina web oficială a operatorului de sistem, sau prin intermediul portalului guvernamental al serviciilor publice. 
(14) Prin procedura simplificată de racordare la rețea a centralei electrice se aplică pentru următoarele tipuri de instalații:
a) capacitatea instalată a centralei electrice este mai mică sau egală cu 10,8 kW;
b) capacitatea electrică instalată a pompei de căldură este mai mică sau egală cu 12 kW;
c) capacitatea electrică a pompei de căldură instalată la un autoconsumator sau prosumator de energie este mai mică de 50 kW, dar nu mai mare decât puterea contractată pentru locul de consum respectiv, cu condiția că capacitatea instalată a echipamentului de producere a energiei din surse regenerabile nu este mai mică de 60% din capacitatea electrică a pompei de căldură;
(15) Notificările simplificate sunt examinate și aprobate de către operatorii de sistem în termen de cel mult 14 zile. 
(16) Operatorul de sistem este în drept să refuze racordarea unei instalații în baza procedurii de notificare simplificată sau să propună un punct de racordare alternativ în cazul în care racordarea instalației electrice respective poate afecta negativ stabilitatea, fiabilitatea și siguranța rețelei electrice, circumstanțele menționate urmând a fi specificate de către operatorul de sistem în refuzul racordării instalației.
(17) În cazul capacitatea echipamentelor de energie solară nu depășească capacitatea existentă a instalației de racordare a locului de consum, notificarea simplificată este considerată ca fiind acordată în absența unui răspuns din partea operatorului de sistem în termenul stabilit la alin. (15).”
· la aliniatul (42) prima propoziție se exclude.
26. Art. 32 
· alin. (1) se modifică după cum urmează:
„(1) Garanțiile de origine sunt valabile pentru tranzacții timp de 12 luni de la producerea unității de energie în corespunzătoare. Garanțiile de origine care nu au fost anulate expiră cel târziu după 18 luni de la producerea unității de energie în corespunzătoare. Garanțiile de origine expirate se includ în calculul mixului energetic rezidual.”
· la alin. (5) a doua frază se exclude.
· alin. (6) se modifică după cum urmează:
„(6) Garanțiile de origine emise de autoritățile din țări terțe pot fi recunoscute în cazul  în care Uniunea Europeană sau Comunitatea Energetică a încheiat cu țara respectivă un acord privind recunoașterea reciprocă a garanțiilor de origine emise, există un sistem compatibil de garanții de origine instituit în țara terță respectivă, și numai în cazul în care există import sau export direct de energie cu Uniunea Europeană sau Comunitatea Energetică.”
· La alin. (7) a doua frază se exclude, iar la final se completează cu următorul text:
„ În cazul în care Secretariatul Comunității Energetice consideră că un refuz de a recunoaște o garanție de origine este neîntemeiat, Secretariatul Comunității Energetice poate emite un aviz prin care invită Agenția Națională pentru Reglementare în Energetică să revizuie refuzul de recunoaștere a garanției de origine. Agenția Națională pentru Reglementare în Energetică va ține cont în cea mai mare măsură de avizul respectiv și va furniza în scris motivele pentru orice abatere.”
27. La art. 321 
· În alin. (3) a doua frază se modifică cu următorul text:
„Comercializarea garanțiilor de origine neexpirate direct furnizorilor sau consumatorilor finali se realizează de către furnizorul central de energie electrică în cadrul unui proces competitiv”.
· Alin. (4) se modifică după cum urmează:
„(4) Prin derogare de la alin.(3), în condițiile în care organizarea unor procese competitive de către furnizorul central de energie electrică nu duce la comercializarea garanțiilor de origine, furnizorul central de energie electrică transferă garanțiile de origine necomercializate în conformitate cu modalitatea stabilită în regulamentul privind garanțiile de origine aprobat de Agenția Națională pentru Reglementare în Energetică.”
28. La art. 322 se operează următoarele modificări:
· Alin. (1) se modifică după cum urmează:
„ (1) În scopul asigurării transparenței datelor necesare pentru calculul consumului de energie din surse regenerabile Agenția Națională pentru Reglementare în Energetică publică pe pagina web oficială informațiile privind energia electrică produsă în anul calendaristic precedent de producătorii eligibili care beneficiază de o schemă de sprijin și cele privind garanțiile de origine utilizate de către furnizorii de energie electrică.”
· alin. (3) se modifică după cum urmează:
„(3) Furnizorii de energie electrică calculează și prezintă consumatorului final date privind ponderea fiecărei surse de energie în totalul energiei electrice furnizate, respectând obligațiile impuse în acest sens în Regulamentul privind calculul consumului de energie din surse regenerabile, aprobat de Guvern, și în Regulamentul privind furnizarea energiei electrice, aprobat de Agenția Națională pentru Reglementare în Energetică.”
29. Articolul 37 se completează cu un aliniat nou (51) cu următorul cuprins:
„(51) În sensul alin. (5) se consideră majorare a capacității centralei electrice existente orice modificare operată după admiterea în exploatare a centralei electrice în baza căreia producătorul a obținut statut de eligibil, care are drept efect majorarea puterii sumare de generare a centralei electrice, inclusiv pe partea de curent continuu prin instalarea de module de generare și/sau capacități stocare a energiei electrice.”
30. Articolul 383 se completează cu aliniatele (4) – (7) cu următorul cuprins:
„(4)	Producătorii de energie electrică din surse regenerabile și furnizorii de energie electrică care activează în piață liberă sunt în drept să negocieze și să semneze contracte de vânzare-cumpărare a energiei electrice din surse regenerabile pe termen lung în condițiile stabilite în Legea nr. 164/2025 și Regulile pieței energiei electrice, aprobate de Agenție. 
(5)	În cadrul exercitării funcției de monitorizare a piețelor de energie electrică, stabilită prin prevederile Legii nr. 164/2025 Agenția evaluează barierele normative și administrative din calea încheierii contractelor de vânzare-cumpărare a energiei electrice din surse regenerabile pe termen lung, inclusiv a contractelor transfrontaliere, cu reflectarea rezultatelor în Raportul anual de activitate, împreună cu recomandările privind modalitatea de înlăturare a barierelor identificate. 
(6)	Garanțiile de origine asociate energiei electrice din surse regenerabile comercializată în baza contractelor de vânzare-cumpărare a energiei electrice din surse regenerabile pe termen lung sunt utilizate conform cerințelor generale stabilite la art. 32 din prezenta lege.
(7)	Politicile și măsurile destinate promovării contractelor de vânzare-cumpărare a energiei electrice din surse regenerabile sunt descrise în Planul național integrat privind energia și clima și în Raportul național integrat privind energia și clima.”
31. La articolul 392 alin (2) va avea următorul cuprins: 
„(2) În vederea aplicării schemei de sprijin pentru prosumatorii de energie electrică din surse regenerabile, furnizorii serviciului universal și furnizorii de ultimă opțiune care au semnate contracte de prosumator de energie electrică din surse regenerabile procură energia electrică livrată de prosumatori în rețeaua electrică de distribuție la prețul calculat conform metodologiei aprobate de către Agenția Națională pentru Reglementare în Energetică. La elaborarea hotărârii Agenția Națională pentru Reglementare în Energetică se asigură că  valoare prețului reflectă valoarea de piaţă a energiei electrice respective în intervalele în care este livrată în rețea și care poate lua în considerare valoarea pe termen lung a energiei electrice introduse pentru reţea, mediu și societate. Prețul pentru energia electrică livrată în rețeaua electrică de prosumatorii de energie electrică din surse regenerabile care au semnate contracte de furnizare cu furnizorul care furnizează energie electrică la prețuri negociate se stabilește în contract, în urma negocierilor dintre furnizor și prosumatorul de energie electrică din surse regenerabile. 
· Se completează cu alin (21) cu următorul cuprins: 
„(21) În sensul alin. (2) piața pentru ziua următoare se consideră lichidă în termen de o lună calendaristică de la îndeplinirea condițiilor stabilite la art. 381 alin. (1).
32. La art. 394  sunt operate următoarele modificări:
· Denumirea articolului se modifică după cum urmează:
„Articolul 394 Producerea energiei electrice din surse regenerabile în cadrul sistemelor de distribuție închise”
· La alin. (2) în ultima frază după cuvintele „de către operatorul sistemului de distribuție închis la prețul” se completează cu cuvântul „negociat”;
· La alin. (3) în ultima frază după cuvintele „sistemului de distribuție închis la prețul pentru vânzarea energiei” se completează cu cuvântul „livrate de utilizatorul sistemului de distribuție închis”;
· Alin. (7) se exclude.
33. Articolul 395 alin. (115) se modifică după cum urmează:
(115) Comunitatea de energie din surse regenerabile este în drept să vândă energie electrică pe piața de energie electrică. La solicitarea unei comunități de energie din surse regenerabile, furnizorii serviciului universal au obligația să încheie cu comunitatea respectivă un contract pentru achiziționarea energiei electrice la prețul stabilit pentru contractele de procurare a energiei electrice de la prosumatorii de energie electrică specificat la art. 392 alin. (2). În cazul în care, în urma unei analize, Agenția Națională pentru Reglementare în Energetică constată că menținerea obligației stabilite prin prezentul alineat în sarcina furnizorilor serviciului universal poate afecta activitatea acestora, Agenția poate dispune retragerea obligației respective.
34. [bookmark: _Hlk216794051]Articolul 45 după aliniatul (5) se completează cu aliniatele (51) – (54) cu următorul cuprins:
„(51) Până la 31 martie 2027 organul central de specialitate al administrației publice în domeniul energeticii cu suportul autorității administrative centrale responsabile de coordonarea infrastructurii naționale de date spațiale asigura elaborarea, integrarea și publicarea seturilor de date spațiale privind resursele energetice și a serviciilor de rețea, în cadrul infrastructurii naționale de date spațiale.
(52) Până la 31 septembrie 2027 organul central de specialitate al administrației publice în domeniul energeticii propune spre aprobare Guvernului primele zone de accelerare a energiei regenerabile.
(53) În baza propunerilor organului central de specialitate al administrației publice în domeniul energeticii până la 31 decembrie 2027 Guvernul aprobă zone de accelerare a proiectelor regenerabile, capacitățile instalate ale cărora urmând a fi cel puțin comparabile cu țintele de producere a energiei din surse regenerabile incluse în Planul național integrat pentru energie și climă 2025-2030.
(54) Guvernul poate decide desemnarea unor zone teritoriale drept zone de accelerare a proiectelor regenerabile înainte de dezvoltarea infrastructurii naționale de date spațiale privind resursele energetice, dacă sunt îndeplinite următoarele condiții:
a) existența unor studii care documentează unele zone teritoriale ca potrivite pentru dezvoltarea producerii energiei din surse regenerabile pentru o anumită tehnologie;
b) zonele teritoriale identificate în studii exclud dezvoltarea proiectelor regenerabile în limitele specificate în art. 212 alin. (6);
c) desemnarea zonei de accelerare a proiectelor regenerabile a fost supusă unei procedurii de evaluare strategică de mediu, stabilită în Legea nr. 11/2017 privind evaluarea strategică de mediu;
d) proiectele situate în aceste zone pun în aplicare norme și măsuri adecvate și proporționale pentru a remedia impactul negativ asupra mediului care ar putea apărea.
Art. II Legea nr. 331/2023 pentru modificarea Legii nr. 10/2016 privind promovarea utilizării energiei din surse regenerabile (Monitorul Oficial al Republicii Moldova, 2023, nr. 468-44, art. 816), cu modificările ulterioare, în Articolul II alin. (5) și (6) se exclud.
Art. III Codul urbanismului și construcțiilor nr. 434/2023 (Monitorul Oficial al Republicii Moldova, 2024, nr. 41-44, art. 61), cu modificările ulterioare, se modifică după cum urmează: 
30. La articolul 15 alin. (2) lit. h) după cuvintele „dezvoltarea resurselor energetice” se completează cu textul „, inclusiv a celor regenerabile,”.
31. Articolul 18 alin. (1) lit. d) va avea următorul cuprins:
„d) Secțiunea a 4-a – Infrastructura energetică (rețelele de gaze naturale, rețelele de energie termică, rețelele electrice, inclusiv cele destinate racordării parcurilor eoliene,  fotovoltaice, instalațiilor de stocare a energiei sau a altor tehnologii regenerabile) și de comunicații electronice;”
32. Articolul 21 după lit. j) se completează cu lit. j1) cu următorul cuprins:
„j1) dezvoltarea surselor de energie regenerabilă, inclusiv pentru autoconsum de energie, în scopul asigurării unei dezvoltări durabile, creșterii securității energetice și atingerii obiectivului de neutralitate climatică până în 2050, stabilit prin prevederile Legii nr. 74/2024 privind acțiunile climatice;”
33. [bookmark: _Hlk216443957]Articolul 25 alin. (2) după lit. l) este completat cu lit. l1) cu următorul cuprins:
„l1) valorificarea potențialului surselor regenerabile de energie;”
34. La articolul 36 lit. i) după cuvintele „politicilor de securitate” se completează cu textul „energetică, promovare a surselor de energie regenerabilă”.
35. La articolul 39 sunt operate următoarele modificări:
· la alin. (4) lit. f) după textul „– aspectului arhitectural și cromatic al străzilor;” se completează cu textul „- modul de integrare a surselor regenerabile de energie, inclusiv a celor destinate autoconsumului de energie în clădiri;”.
· alin. (4) lit. i) după textul „edilitare (inginerești)” se completează	 cu textul „, inclusiv a surselor regenerabile de energie destinate dezvoltării comunităților de energie din surse regenerabile”.
36. Articolul 40 alin. (7) după lit. g) este completat cu lit. g1) cu următorul cuprins:
„g1) delimitarea zonelor în care amplasarea surselor regenerabile de energie destinate autoconsumului beneficiază de regim simplificat de autorizare a lucrărilor de construcție;”
37. La articolul 75 după cuvintele „prelucrării substanțelor minerale utile din zonele respective” se completează cu textul „, sau dezvoltării centralelor electrice care produc energie din surse regenerabile, cu condiția că dezvoltarea acestora nu afectează sau limitează siguranța procesului de exploatare sau prelucrării substanțelor minerale utile”.
38. La articolul 86 alin. (1) după textul „infrastructurii tehnico-edilitare” se completează cu textul „, amplasarea surselor regenerabile de energie”.
39. La articolul 150 sunt operate următoarele modificări:
· Alin. (1) lit. q) va avea următorul cuprins:
[bookmark: _Hlk216444671]„q) lucrările de instalare a panourilor fotovoltaice și/sau a pompelor de căldură și a infrastructurii asociate pentru casele individuale (inclusiv case de tip duplex, sau înșiruite) pe acoperiș, fațadă și/sau pe terenul aferent, în limita terenului proprietate privată, pentru blocurile locative, pe acoperiș sau fațadă doar pentru alimentarea cu energie electrică a locurilor de uz comun, precum și pentru alte tipuri de clădiri pe acoperiș sau pe fațadă

· Alin. (3) va avea următorul cuprins:
„(3) Lucrările expuse la alin. (1) lit. q) se efectuează în baza documentației de proiect elaborate doar pentru compartimentul de electricitate, întocmit în baza avizului de racordare emis proprietarului sau locatarului cu acordul scris al proprietarului, coordonat cu operatorul de sistem și compartimentului de rezistență, iar în cazul instalării pe fațadele și/sau acoperișurile șarpante a altor tipuri de clădiri decât casele individuale, suplimentar compartimentul de rezistență va fi întocmit în baza expertizei tehnice și se va elabora inclusiv compartimentul arhitectural, avizat de către structura specializată de arhitectură și urbanism din cadrul autorității administrației publice locale. În cazul execuției lucrărilor respective în zonele protejate și în zonele de protecție ale monumentelor istorice se va prezenta avizul pozitiv al organului central de specialitate responsabil de domeniul patrimoniului cultural.”.

Art. IV Legea nr. 86/2014 privind evaluarea impactului asupra mediului (Monitorul Oficial al Republicii Moldova, 2023, nr. 414-417, art. 716), cu modificările ulterioare, se modifică după cum urmează:
40. Articolul 4 după alin. (6) se completează cu alin. (61) cu următorul cuprins:
„(61) Prevederile prezentei legi se aplică în raport cu centralele ce produc energie din surse regenerabile prin coroborare cu cerințele stabilite în Legea nr. 10/2016 privind promovarea energiei din surse regenerabile.”

Art. V Legea nr. 488/1999 exproprierii pentru cauză de utilitate publică (Monitorul Oficial al Republicii Moldova, 2000, nr. 42-44, art. 311), cu modificările ulterioare, se modifică după cum urmează:
41. La Articolul 5:
·  alin. (1) lit. c) la final se completează cu textul „, inclusiv din surse regenerabile, împreună cu instalațiile de racordarea acestora la rețeaua electrică”
· după alin. (1) lit. c) se completează cu lit. c1) cu următorul cuprins:
„c1) instalațiile de stocare a energiei, împreună cu instalațiile de racordarea acestora la rețeaua electrică;”
42. La Articolul 6:
· după alin. (1) se completează cu alin. (11) cu următorul cuprins:
„(11) Prin derogare de la prevederile alin. (1) lucrările de dezvoltare a proiectelor de producere a energiei din surse regenerabile dezvoltate în zonele de accelerare a proiectelor regenerabile, împreună cu proiectele destinate infrastructurii de rețea și de stocare a energiei necesare pentru integrarea energiei din surse regenerabile în sistemul energetic, stabilite conform condițiilor Legii nr. 10/2016 privind promovarea energiei din surse regenerabile, sunt considerate lucrări de interes național, iar utilitatea publică se declară de către Guvern.”
· după alin. (2) se completează cu alin. (21) cu următorul cuprins:
„(21) Inițiativa privind declarare utilității publice a proiectelor de producere a energiei din surse regenerabile amplasate în zonele de accelerare a proiectelor regenerabile revine organului central de specialitate al administrației publice în domeniul energeticii.”

Art. VI  Prezenta lege intră în vigoare la data publicării în Monitorul Oficial al Republicii Moldova.

Art. VII . - (1) Guvernul:
1) în termen de 18 luni de la data intrării în vigoare a prezentei legi:
a) va aproba Regulamentul privind desfășurarea licitațiilor pentru oferirea statutului de producător eligibil mare pentru locații specifice în concordanță cu prezenta lege;
b) va aproba Regulamentul comun privind organizarea și prestarea serviciilor publice aferente autorizării producerii de energie din surse regenerabile
2) în termen de 6 luni de la intrarea în vigoare a prezentei legi:
a) va aproba Regulamentul comun privind organizarea și prestarea serviciilor publice aferente autorizării producerii de energie din surse regenerabile

Art. VIII (2) Organul central de specialitate al administrației publice în domeniul energeticii: 
1) în termen de 18 luni de la intrarea în vigoare a prezentei legi va identifica zonele de accelerare a proiectelor regenerabile necesare pentru asigurarea îndeplinirii țintei privind cota energiei electrice regenerabile în consumul final de energie electrică, stabilită în PNIEC 2025 - 2030.
Art. IX (3) Agenția Națională pentru Reglementare în Energetică:
1) în termen de o lună de la intrarea în vigoare a prezentei legi, va aproba Metodologia privind determinarea prețului energiei electrice livrate de prosumatori în rețeaua electrică ce reflectă valoarea prețului de piață.  
2) în termen de trei luni de la intrarea în vigoare a prezentei legi, va aproba Metodologia privind stabilirea cotei obligatorie de energie din surse regenerabile în sectorul transporturilor

